Миллионлар ноласи: Афғон уруши қандай бошланиб қандай тугаган?\nАфғонистон. Бу сўз бугун жаҳон афкор оммаси учун «нотинчлик», «жанг-у жадал» сўзлари билан синоним тарзда қўлланади. Бироқ бир пайтлар бу юрт ҳам тинч ривожланиш жараёнида бўлган. Одамлар эрталаб хотиржам уйғонган, нотинчлик ва урушни хаёлига келтирмасдан яшаган. Аммо, ўтган асрнинг 70-йилларига келиб вазият ўзгарди...\nЎша пайтда Афғонистонда Муҳаммад Зоҳиршоҳ подшоҳ эди.\nАфғонистон подшоҳи Муҳаммад Зоҳиршоҳ. Фото: Getty Images / Fotobank\n1973 йилда Зоҳиршоҳ Италияга расмий ташриф билан кетганидан фойдаланиб, унинг яқин қариндоши, Афғонистон бош вазири Муҳаммад Довуд давлат тўнтаришини амалга оширади ва Афғонистонда ҳокимиятни ўз қўлига олади. Зоҳиршоҳ эса Италияда қолади.\nМуҳаммад Довуднинг ҳукмронлиги беш йил давом этади. 1978 йил 27 апрелда Афғонистонда яна нотинчлик бошланади — ўзларини Афғонистон Халқ Демократик партияси аъзолари деб атаган гуруҳ Муҳаммад Довудга қарши исён бошлайди. Бу исён «Савр инқилоби» номи билан тарихга киради.\nИсёнчилар президент саройини ўраб олиб, Муҳаммад Довудга таслим бўлиш талабини қўяди. У кўнмайди. Ўртада отишма бошланди. Натижада, Муҳаммад Довуд, унинг оила аъзолари бўлган йигирмага яқин киши, жумладан, беш нафар фарзанди ва акаси Муҳаммад Наим ҳалок бўлишади.\nМуҳаммад Довуд. Фото: MilitaryArms.ru\nИсёнчилар ҳокимиятни эгаллашади. Уларга Нурмуҳаммад Таракий ва Ҳафизуллоҳ Амин бошчилик қилишади.\nМуҳаммад Довуддан ҳокимиятни тортиб олган АХДП Афғонистон Демократик Республикаси тузилганини ва мамлакат социализм йўлидан кетишини эълон қилади. Мамлакат раҳбари Муҳаммад Таракий, инқилобий кенгаш раиси Ҳафизуллоҳ Амин бўлади.\nНурмуҳаммад Таракий. Фото: ТАСС\nЎшанда Афғонистонда кечаётган воқеаларни дунёнинг бир-бирига қарши бўлган икки кучли давлати, АҚШ ва СССР диққат билан кузатаётган ва янги ҳукумат билан яқин муносабат ўрнатишга уринаётган эди.\nНурмуҳаммад Таракий СССР билан, Ҳафизуллоҳ Амин эса АҚШ билан яқин алоқалар ўрнатиш тарафдори эди.\nАммо, мамлакатда Таракий ва Аминнинг қарашларига қўшилмайдиган, АҚШ ва СССР билан бирдай оралиқ масофа сақлаган ҳолда муносабат ўрнатиш тарафдорлари бўлган одамлар ҳам кўп эди. Ана ўшалар Таракий ва Амин бошқараётган ҳукуматга қарши қурол кўтариб чиқишади.\nШу тариқа, мамлакатда фуқаролар уруши бошланиб кетди.\nСССРдан ёрдам сўраш\n1978 йил 8 май куни Афғонистон ҳукумати СССР раҳбариятига мурожат қилиб зудлик билан Афғонистонга партия, хавфсизлик (КГБ), ҳарбий ва хўжалик ходимлардан иборат маслаҳатчилар юборишни сўрайди.\nАфғонистонга энг дастлаб КГБ ходимлари, сўнг бошқа соҳа вакиллари жўнатилади. Кейинчалик ошкор бўлдики, ўшанда СССР ҳукумати Афғонистонга ошпаз ёки инженер сифатида ҳам асосан КГБ ходимларини жўнатган.\n1979 йилнинг баҳорида Афғонистон ҳукумати СССРдан ҳарбий ёрдам сўрайди. Аммо СССР буни рад этади.\nЖумладан, 1979 йил 19 мартда КПСС Марказий Қўмитаси Сиёсий бюросининг навбатдан ташқари йиғилишида СССР раҳбари Брежнев шундай деганди: «Кун тартибида Афғонистонга ҳарбий ёрдам бериш масаласи турибди. Афғон дўстларимиз биздан ҳарбий ёрдам кўрсатишимизни сўрашяпти. Биз ҳозирги ҳолатда, бу мамлакатга ҳарбийларимизни кирита олмаймиз. Бу ҳаммамизнинг зараримизга ишлаши мумкин».\nАДР бош вазири Нурмуҳаммад Таракий КПСС МК бош котиби Леонид Брежнев билан. 1978 йилнинг 4 декабри. Фото: ТАСС\nИккинчи томондан, СССР мудофаа вазири Дмитрий Устинов буйруғи билан Афғонистон билан чегара ҳудудлар, Туркманистон ва Ўзбекистонга ҳарбий ҳаво-десант қўшинлари жойлаштирила бошланган.\n1979 йил сентябрь ойида Афғонистон ҳукумати ва АХДП ичидаги келишмовчиликлар туфайли партия раҳбари Нурмуҳаммад Таракий қамоққа олинади ва кейинчалик ҳукуматни қўлга олган Ҳафизуллоҳ Амин томонидан қатл этилади.\nҲафизуллоҳ Амин ҳукуматни қўлга олар экан, СССР раҳбарияти билан дўстона алоқада бўлишини билдиради. 1979 йил сентябрь ойидан декабрь ойигача Амин СССР ҳукуматидан бир неча бор ҳарбий ёрдам сўраган. Иккинчи тарафдан, у АҚШ билан ҳамкорлик қилиш ҳақида яширинча музокара ўтказа бошлаган.\nБу ҳол табиийки, СССР ҳукуматига ёқмайди. Москва Аминни тахтдан ағдариш ва унинг ўрнига Афғонистон ҳукумати раҳбарлигига Бабрак Кормални тайинлаш режасини туза бошлайди.\nАфғонистонга қўшин киритилиши\n1979 йил декабрь ойида Афғонистоннинг Багром шаҳрига КГБнинг «Мусулмон батальони» номини олган ва асосан Марказий Осиё республикалари ва Кавказдан чақирилган ходимлардан иборат бўлган махсус бўлинмаси жўнатилади.\n1979 йил 10 декабрь куни СССР Мудофаа вазири Д.Устинов Туркистон ва Марказий Осиё ҳарбий округларини жанговар ҳолатга келтириш ҳақида буйруқ беради. Шунингдек, 103-Витебск ҳарбий гвардия ҳаво-десант дивизияси жанговар тревога билан оёққа турғизилади.\nНиҳоят, 1979 йил 12 декабрда СССР Сиёсий бюроси Афғонистонга қўшин киритиш ҳақида қарор қабул қилади. 14 декабрда СССРнинг Багромдаги ҳарбий базасини 1979 йил июль ойидан бери қўриқлаётган 105-гвардия ҳаво-десант дивизиясининг 111-полкига ёрдам тариқасида Афғонистонга 345-ҳаво-десант полки киритилади.\nАфғонистонга совет қўшинларининг киритилиши\n1979 йил 23 декабрь куни тунда мудофаа вазирлиги Афғонистонга қўшин киритишга тайёрлигини маълум қилади.\nОрадан бир кун ўтиб СССР Мудофаа вазири Д.Устинов «Дўст афғон халқига ёрдам бериш мақсадида мамлакат жанубидаги Совет ҳарбийларининг бир қисмини қўшни давлат ҳудудига киритишга қарор қилинди», деб ёзилган директивани имзолади.\n1979 йил 25 декабрда Туркистон ҳарбий округидаги 40-умумқўшин армияси Афғонистонга киритиш учун жанговар тайёр ҳолга келтирилди. Ўша куни тушдан сўнг Афғонистонга кириш учун буйруқ берилади ва СССР ҳарбий бўлинмалари қуруқлик ва ҳаво орқали Афғонистон ҳудудига бостириб киради.\nҲаракатдаги армияга ёрдам бериш учун 27 декабрь куни Ўзбекистон, Туркманистон, Тожикистондан умумий ҳисобда 32 минг захирадаги ҳарбий хизматчилар чақирилиб ҳарбий ҳаракатларга тайёрланади. Аҳоли вакилларидан ва турли ташкилотлардан 9 мингта «УАЗ» автомобили ҳарбий ҳаракатларда фойдаланиш учун олиб қўйилади.\n1979 йил 25-27 декабрь кунларида Афғонистонга яна қўплаб ҳарбий бўлинмалар олиб кирилди.\nАминнинг ўлдирилиши ёхуд салла ўраган КГБ ходимлари\n1979 йил 16 декабрда Аминга суиқасд уюштирилади. У тирик қолади. Бабрак Кормал зудлик билан Москвага чақириб олинади.\nБрежнев ва АХДП бош котиби Бабрак Кормал. Фото: ТАСС\n20 декабрь куни «Мусулмон батальони» Багромдан Кобулга ўтказилди. Ушбу батальон Амин яшаётган саройни эгаллаши шарт эди. Амин саройини эгаллаш учун Москвадан КГБнинг яна иккита махсус бўлинмаси чақирилади.\n1979 йил 27 декабрь куни, КГБ махсус бўлинмалари ва ҳарбийлар ёрдамида Амин саройи эгалланади ва Аминнинг ўзи ўлдирилади.\nСССР ташқи ишлар вазири А.Громико ва Афғонистон ташқи ишлар вазири Ҳафизуллоҳ Амин. 1978 йилнинг 18 майи.\nЎша пайтда Амин саройига КГБ махсус бўлинмаси бостириб киргани ҳақида ҳеч қаерда гапирилмаган. Оммага «Афғон халқи Амин саройини забт этиб ўзини ўлдирди», дея маълумот берилган.\n«Правда» газетаси эса «Халқ исён кўтариб, Аминнинг саройига бостириб кирди ва Амин ва унинг тарафдорларини ўлдирди», деб ёзиб чиққан. Кейинчалик, СССР тарқаб кетганидан сўнг, ўшанда Амин саройига бостириб кириб уни ва тарафдорларини ўлдирган «афғон халқи» афғонлар кийимини кийиб олган КГБнинг махсус бўлинмаси ходимлари бўлгани ошкор бўлди.\nАмин ўлдирилганидан сўнг Бабрак Кормал Багромдаги СССР ҳарбий базасидан чиқиб, Кобулга келади ва уни Афғонистон раҳбари деб эълон қилишади. У СССР раҳбариятидан Афғонистонда тинчлик ўрнатиш учун ўз мамлакатига ҳарбийларни киритишни «илтимос қилади».\nБабрак Кормал. Фото: ТАСС\nБунга жавобан советлар раҳбарияти Афғонистонга қўшин киритиш ҳақида қарор чиқаради. Аммо, бунгача СССР ҳарбийларининг катта қисми Афғонистонга кириб бўлган эди.\nШу тариқа Афғонистонда уруш бошланди.\nУрушни бир неча ойда тугатмоқчи бўлган Устинов ва Андропов\nАфғонистонга ҳарбийларни киритишга ўша пайда СССР Мудофаа вазири бўлган Д.Устинов ва КГБ раҳбари Ю.Андроповнинг ҳиссаси катта бўлган.\nСССР мудофаа вазири Дмитрий Устинов. Фото: ТАСС\nУлар Брежневни «Афғонистонда бир ҳовуч душман бор. Икки-уч ойда уларни енгиб, урушни тугатамиз», дея ишонтиришганди.\nУларнинг мақсади уруш оқибатларини ўйлаб ташвишланган Брежневни ўшанда тинчлантириш бўлганми ёки ўз кучларига ҳаддан ошиқ ишонишми — бу масала мавҳумлигича қолиб келмоқда.\nКейинчалик, Брежневнинг жияни Любовь Брежнева ўз эсдаликларида Афғон уруши бошланганидан бироз вақт ўтиб тоғасининг ҳар куни кечки пайт Дмитрий Устиновга қўнғироқ қилиб «Дима, бу уруш қачон тугайди? Сен уруш узоқ давом этмайди, деган эдинг. Аммо, жин урсин бу урушингни, охири кўринмаяпти-ку?! Ахир, у ерда болаларимиз ҳалок бўлишяпти?!» деб гапирганлари ҳақида эслаб ўтган.\nАфғонистондаги урушда СССР ҳарбийларига қарши курашаётган томонларни Ғарб давлатлари, хусусан АҚШ ҳар тарафлама қўллаб-қувватлади. Натижада уруш чўзилиб кетади.\nД.Устинов ва Ю.Андроповга ишониб, Афғонистонга қўшин киритишга рози бўлган Л.Брежнев 1982 йилда вафот этди.\nСССР раҳбари Леонид Ильич Брежнев. Фото: ТАСС\n«Бир неча ойда бу урушда енгиб чиқамиз» деган Д.Устинов, ҳамда аввал КГБ, сўнгра СССР раҳбари бўлган Ю.Андропов 1984 йилда вафот этишди.\nАммо, Афғон уруши тугамади ва миллионлаб инсонларга офат олиб келишда давом этаверди. Ҳукумат ОАВ ва телевидение орқали «Афғонистондаги жангларда совет қўшинларининг қўли устун келаётгани, ғалаба онлари яқинлиги» ҳақида тинимсиз ёлғон маълумотлар бераверди.\nАфғон уруши СССР учун ҳақиқий ҳалокат бўлди\nАфғон уруши СССР учун катта нохушликларни олиб келди.\nБиринчи навбатда, СССР бу уруш учун ниҳоятда катта маблағ сарфлади. Мамлакат ривожи учун ишлатилиши лозим бўлган маблағ ҳавога совурилди. Оқибатда мамлакат иқтисодиётида турғунлик юзага келди.\nШунингдек, бу урушда кўплаб ҳарбийлар, шу жумладан, Афғонистонда турли ишлар юзасидан хизматда юрган фуқаролар ҳалок бўлишди.\nБрежнев ҳукмронлиги даврида, 1970-йиллардан бошлаб анча илиқлашган СССР-АҚШ муносабатлари энг ёмон ҳолатга келди.\nАҚШ бошчилигидаги Ғарб давлатлари, Афғон уруши туфайли СССРга қарши иқтисодий санкциялар жорий этди ва СССРдан нефть ва газ сотиб олмай қўйди. Бунинг натижасида мамлакат иқтисодиёти жуда катта зарар кўра бошлади.\nҲарбий хизматга соғлом кетган боласининг ногирон бўлиб ёки тобутда жасади келиши одамларга акс таъсир кўрсата бошлади ва СССРнинг ўзида ҳам бу урушга қарши норозилик кучайиб бораверди.\nАфғон урушида АҚШнинг роли\nСССРнинг Афғонистонга қўшин киритишига АҚШ бошлиқ Ғарб давлатлари бошданоқ қарши эди.\nАфғонистонда уруш бошланганидан сўнг АҚШ ва яна бир қатор Ғарб давлатлари СССРга қарши курашаётган гуруҳларни ҳар томонлама қўллаб-қувватлайди. Уларга қурол-яроқ, озиқ-овқат, кийим-кечаклар етказиб берилади. АҚШ томонидан берилган ёрдам миқдори йил сайин ошиб бораверган. 1984 йилда 125 миллион доллар, 1987 йилда 630 миллион доллар миқдорида ёрдам берилган.\nАфғон мухолиф гуруҳларининг вакиллари ўша пайтларда бир неча бор АҚШга ташриф буюради. АҚШ президенти Рональд Рейган уларни Оқ уйда ҳам қабул қилган.\nАҚШ президенти Рональд Рейган Оқ уйда афғон мухолифати делегациясини қабул қилмоқда. 1983 йил.\nАфғон уруши АҚШ учун янги қуролларни синаб кўрадиган полигон вазифасини ҳам бажариб беради. Бу ерда улар турли кимёвий ва бошқа қуроллар синовдан ўтказиб кўрилади.\nОдамни бепушт қиладиган кимёвий моддалар қўшиб тайёрланган пиёдага қарши миналар ва снарядлар илк бор Афғон урушида синаб кўрилган. Бу ҳақда собиқ «афғончи»лар ўз эсдаликларида ёзишган.\nАфғонистондан қўшинларни чиқариш\n1985 йил 11 март куни К.Черненконинг вафотидан сўнг СССР раҳбарлиги М.Горбачёвга ўтди.\nМихаил Горбачёв. Фото: ТАСС\nБрежнев ва унинг ворисларидан фарқли ўлароқ, Горбачёв вазиятни муносиб баҳолади ва Афғон урушида ғалаба қозониб бўлмаслигини яхши англаб етди. У 1986 йил февраль ойида, КПССнинг ХХVII съездида Афғонистондан қўшинларни босқичма-босқич олиб чиқиш ҳақида баёнот берди.\nОрадан яна икки йил ўтиб, 1988 йил 15 майдан бошлаб Афғонистондан қўшинлар чиқарила бошланди. 1989 йил 15 февралда охирги қисмлар Термиздаги Ҳайратон кўпригидан ўтди.\nАфғонистондан совет қўшинларининг олиб чиқилиши. 1989 йил. Термиз, Ҳайратон кўприги. Фото: ТАСС\nДунёда, тинчлик ўрнатилишига қўшган муносиб ҳиссаси учун Горбачёв 1990 йилда Тинчлик йўлидаги хизматлари учун халқаро Нобель мукофотини олади.\nЎзбекистон Афғон урушида\nСССРда Афғон урушидан энг кўп жабр чеккан ҳудудлар Марказий Осиё республикалари бўлди. Энг кўп аскар шу ҳудуддаги иттифоқдош республикаларидан олинди.\nЖумладан, Ўзбекистондан 64 500 нафар йигит Афғон урушида иштирок этган ва улардан 1522 нафари ҳалок бўлган. 2500 нафардан ошиқроқ ўзбекистонлик ногирон бўлган.\nАлбатта, юқоридаги рақамлар СССР тарқаб кетгунича берилган расмий маълумот ҳисобланади ва у анча камайтириб кўрсатилган бўлиши эҳтимоли ҳам йўқ эмас.\nАфғон уруши фожиалари ва оқибатлари Ўзбекистондаги аксарият оилаларига кириб борди. Кимнингдир боласи ҳалок бўлди, кимнингдир боласи ногирон бўлди.\nЎшанда Ўзбекистонга «200-юк» темир тобут ҳар кун келиб турган.\nАфғон урушидаги йўқотишлар\nАфғонистондаги 10 йиллик урушда СССР ҳарбийлари жуда кўп йўқотишларга учради. Ўша пайтда СССР қуролли кучлари ҳарбий техникалари кўплиги ва қудратлилиги билан мақтаниши мумкин эди.\nАммо, ҳарбий аскарлар сифати ҳақида бундай деб бўлмас эди. Мамлакат армиясида шартнома асосида хизмат қилиш тизими йўқ ва унда асосан «ҳали гўдак сути оғзидан кетмаган» ёш йигитлар хизмат қиларди.\n18 ёшда ҳарбий хизматга чақирилган йигитлар икки йил хизмат қилиб, тажрибаси бироз ошганида захирага бўшатилар ва ўрнига яна ёш йигитлар олинар эди. Афғон урушида ана шу нўноқ тизим панд берди.\nМутлақо жанговар тажрибаси бўлмаган ёш йигитларнинг жанг майдонига ташланиши уларнинг «тутдай тўкилиши»га ва жангларда ютқазишига сабаб бўлади.\nСССР ҳарбийларига қарши жанг қилган афғонлар эса Покистондаги лагерларда тайёргарлик кўрган ва бир неча йиллик жанг тажрибасига эга эди.\nНорасмий маълумотларга кўра, Афғон урушида умумий ҳисобда 2 миллион Афғонистон ҳарбийлари ва фуқаролари ҳалок бўлган. Айрим тадқиқотчилар маълумотларида ҳалок бўлганлар қарийб 3 миллион нафар бўлгани қайд этилган, 5 миллион нафар афғонистонлик эса қочқинга айланган.\nСССР томонидан бу урушда жами 820 минг нафар ҳарбий қатнашган. 1989 йилда улардан 14 453 нафари ҳалок бўлгани ҳақида,расмий маълумот берилган. СССРнинг жами йўқотиши 15 031 нафар бўлган. Аммо, таҳлилчилар СССР ҳарбийларининг Афғон урушидаги йўқотишлари бундан бир неча баробар кўп бўлганини билдиришади.\nСССРнинг ҳарбий техникалар йўқотилиши ҳақидаги расмий маълумотлари ҳам камайтириб кўрсатилгани айтилади.\nСССР Афғон уруши учун ҳар йили 800 миллион доллар маблағ ажратган. Норасмий маълумотларга кўра эса СССР бу уруш учун ҳар йили 3 миллиарддан 8,2 миллиард долларгача маблағ сарфлаган.\nСовет қўшинлари чиқарилганидан сўнг\nСССР қўшинларининг Афғонистонда олиб борган ўн йиллик уруши бу мамлакат учун оғир асорат қолдирди. СССР ҳарбийлари чиқарилганидан кейин ҳам Афғонистон тинчимади. Турли гуруҳлар ҳокимият талашиб, фуқаролар уруши бошланиб кетди.\nАфғонистон ҳануз нотинч бўлиб қолмоқда. Бу юртда уруш бошланганига айни кунларда 40 йил бўлди.\nБугун барча — Афғон халқининг ўзи ҳам, унга чегарадош давлатлар, жаҳон аҳли — Афғонистонда тинчлик ўрнатилишини хоҳлаяпти. Аммо, ҳозирча бу хоҳишларнинг амалга ошиши қийин бўлмоқда. Аммо, умид сўнгани йўқ ва бу юртда тинчлик ўрнатилишига ишонувчилар ҳам кўп.\nАвтоВАЗ қандай қурилган эди? — Собиқ иттифоқ автосаноати авангарди тарихига назар\nМусулмон батальонларида хизмат қилган ўзбекистонликларга ҳозиргача «Афғон уруши қатнашчиси» мақоми берилмаган – вазир ўринбосари


Кечирасиз, жаноб Ньютон! Бизни ўзига тортаётган нарса Раҳмоннинг муҳаббатидир.\nУзр, жаноб Декарт! Мен мусулмонман, демак мавжудман.\nЛеонардо да Винчи, маъзур тутасиз, муслима аёл Мона Лизадан гўзалдир.\nЖаноб Эдисон, айбга буюрмайсиз! Оламнинг чироғи Қуръони Каримдир.\nУстоз Афлотун, кечирасиз! Фозил одамлар шаҳри Мадинаи Мунавварадир.\nУзр, Рим шаҳри! Ҳамма йўл Маккага олиб боради.\nМана шулар биз билишимиз лозим бўлган ҳақиқатлардир.\nЭй ушбу ойнинг фазилатидан беэътибор қолган ғофил!..


03:58 22 Октябр 2019\nОхирги янгиланиш: 19:49 16.05.2019\nТошкентда Шайх Муҳаммад Содиқ Муҳаммад Юсуф номидаги муҳташам жоме масжиди очилди.\nОхирги янгиланиш: 12:36 15.05.2019\nОрол денгизи: ҳимоя ўрмонзорларини ташкил этиш ишлари - фоторепортаж\nЯнварь-май ойлари давомида Фавқулодда вазиятлар вазирлиги, Ўрмон хўжалиги давлат қўмитаси, Қорақалпоғистон Республикаси Жўқорғи Кенеси ва манфаатдор вазирликлар ва идоралар билан биргаликда қуритилган Орол денгизи тубида ҳимоя ўрмонзорларини ташкил қилиш ишлари амалга оширилмоқда.\nОхирги янгиланиш: 17:44 09.05.2019\nХотира жилолари: Хотира ва қадрлаш кунидан фоторепортаж\nҒалабанинг 74 йиллиги муносабати билан Ўзбекистонда бўлиб ўтган тадбирларнинг энг ёрқин лаҳзаларини Sputnik Ўзбекистон фотолентасида томоша қилинг\nОхирги янгиланиш: 17:05 08.05.2019\nКим Кардашьян, Женнифер Лопес ва бошқа юлдузлар: энг антиқа либослар\nНью-Йоркда Met Gala-2019 маросими ўтказилди. Унда кўплаб таниқли юлдузлар иштирок этди.\nОхирги янгиланиш: 12:01 08.05.2019\nHumo Arena саройида байрам концерти – энг ёрқин фотосуратлар\nЕттинчи май куни Humo arena муз саройида Хотира ва қадрлаш кунига бағишланган ватанпарварлик фестивали ўтказилди. Концерт Ўзбекистон Мудофаа вазирлиги томонидан ташкил этилган.\nОхирги янгиланиш: 21:07 05.05.2019\nОхирги янгиланиш: 15:28 04.05.2019\nХумо қуши, улкан аёл ва дельфинлар: Тошкентда илк бор "Гуллар фестивали" ўтказилмоқда\nЎзбекистон пойтахти Тошкент шаҳрида ландшафт маданияти соҳасидаги энг ёрқин воқеага старт берилди. Тошкент ҳокимлиги ташаббуси билан илк маротаба Ландшафт санъати халқаро фестивали бўлиб ўтмоқда\nОхирги янгиланиш: 18:18 24.04.2019\nШимолий Корея етакчиси Ким Чен Ин Владимир Путин билан учрашгани учун Россияга етиб келди.\nОхирги янгиланиш: 14:11 23.04.2019\n41 ёшли Елена Зеленская Кривой Рог шаҳрида туғилган. Владимир Зеленский билан ёнма-ён синфда ўқиган.\nОхирги янгиланиш: 17:30 19.04.2019\nИсроил олимлари 3D-принтер ёрдамида бемордан олинган инсон тўқималаридан бутун, тирик юракни боса олишди.\nОхирги янгиланиш: 15:27 18.04.2019\nSputnik Ўзбекистон турли давлатларнинг ҳарбий хизматчи аёллар фото суратларини тўплади.\nОхирги янгиланиш: 17:42 16.04.2019\nЭнг супер моделлар - Victoria's Secret янги “фаришталари”\nЭнг жозибадор моделларни Sputnik фотожамланмасида томоша қилинг.\nОхирги янгиланиш: 13:48 16.04.2019\nПарижда кучли ёнғин ва кўз ёшлар: даҳшатли суратлар\nПариж Биби Марям собори – Нотр-Дам-де-Парида кучли ёнғин чиқди.\nОхирги янгиланиш: 16:52 07.04.2019\n"Ўзбекистон Ялтаси", ёхуд дипломатларни ҳайратлантирган Термиз\nТермиз Ўрта Осиё ва Ўзбекистоннинг энг қадимий шаҳарларидан биридир. Унинг ёши 2500 ёшдан ошган. Термизда ва унинг атрофларида бир қатор археологик ёдгорликлар, қадимги зардуштийлик шаҳарлари харобалари сақланиб қолган\nОхирги янгиланиш: 13:08 07.04.2019\nКуни кеча Термез шаҳрида халқаро бахшичилик фестивали бўлиб ўтди. Тадбир Сурхондарё санъат саройи давлат муасассаси амфитеатрида ўтказилди. Эндиликда ушбу халқаро фестиваль ҳар икки йилда бир маротаба ўтказилиши режалаштирилмоқда\nОхирги янгиланиш: 13:17 06.04.2019\nОхирги янгиланиш: 15:09 03.04.2019\nТошкентда Биг-Бен ва Эйфел минораси – янги хиёбон қандай ободонлаштирилади\nБир неча ҳафтадан сўнг Тошкентда жаҳондаги энг диққатга сазовор жойлари пайдо бўлади.\nОхирги янгиланиш: 18:30 02.04.2019\nЭнг машҳур виртуал моделлар\nInstagram ҳар куни ҳар хил блогерлар пайдо бўлмоқда. Улар таниқли брендларни реклама қилиш ёки кинода суратга тушиш ишлари билан шуғулланишади.\nОхирги янгиланиш: 14:09 29.03.2019\nЭнг ёрқин фото-суратлар - Uzbekistan Fashion Week\nUzbekistan Fashion Week доирасида Haute couture намойиши қандай ўтганини Sputnik фотожамланмасида томоша қилинг.\nОхирги янгиланиш: 21:24 28.03.2019\nЎзбекистон қўшинлари жанговар тайёргарлиги текшируви қандай ўтмоқда\nҚўшинларнинг жанговар тайёргарлигини тўсатдан текшириш давом этмоқда. Бўлинмалар назорат синовларини топширяпти.\n00:08Мирзиёев 21 октябрни "Ўзбек тили байрами куни"ни этиб белгилади\n19:58Ўзбекистонда янги байрам жорий этилди\n19:37АҚШ Афғонистондан икки минг аскарни олиб чиқди\n19:03Ишдаги уйқучанлик ва камҳаракатлиликка қарши курашиш керакми?\n18:34Назарбоевнинг ваколатлари кенгайтирилди\nМирзиёев 21 октябрни "Ўзбек тили байрами куни"ни этиб белгилади\nИжобий, ишлаётган аёллар сони эркаклар билан барвар бўлиши керак\nИжобий, аёллар барча замонавий касбларни эгаллашга қодир\nСалбий, барча аёллар ишласа оила қадрияти йўқолиши мумкин\nСалбий, аёл киши биринчи навбатда уй бекаси бўлиши керак\nБилмадим, кўрамиз нима бўлишини ...\nОвоз беришди: 289


ХАЛҚ ТАЪЛИМИ ТИЗИМИНИ РИВОЖЛАНТИРИШ МАҚСАДИДА ўқув-амалий семинар бўлиб ўтди » “Нуробод” газетаси\nХАЛҚ ТАЪЛИМИ ТИЗИМИНИ РИВОЖЛАНТИРИШ МАҚСАДИДА ўқув-амалий семинар бўлиб ўтди\nЎзбекистон Республикаси Президентининг "Ўзбекистон Республикаси Халқ таълими тизимини 2030 йилгача ривожлантириш концепциясини тасдиқлаш тўғрисида"ги 2019 йил 29 апрелдаги Фармони ижроси бўйича туманимиздаги 2-умумий ўрта таълим мактабида вилоят ўқув-амалий семинари ташкил этилди. Унда Пайариқ туман ХТБ ТСМ бўлими бош инспектори методисти Комил Жулмонов, Јўшработ туман ХТБ ТСМ бўлими бош инспектори методисти Тўлқин Сапаров ва туман ХТБга қарашли 77 та умумий ўрта таълим мактабининг ўқув ишлари бўйича директор ўринбосарлари иштирок этишди.\nУшбу концепцияда назарда тутилган асосий масалалардан бири Ўзбекистон Республикасининг 2030 йилга келиб PISA ўқувчиларининг таълим соҳасидаги ютуқларини баҳолаш бўйича халқаро дастур рейтинги жаҳоннинг биринчи 30 та илғор мамлакати қаторига киришига эришишдан иборат.\nСеминар доирасида Ўзбекистон Республикаси Вазирлар Маҳкамасининг 2018 йил 8-декабрдаги "Халқ таълими тизимида таълим сифатини баҳолаш соҳасидаги халқаро тадқиқотларни ташкил этиш чора-тадбирлари тўғрисидаги қарорида қайд этилган қуйидаги халқаро баҳолаш дастурлари бўйича халқаро тадқиқотлар ташкил этилиши юзасидан семинар иштирокчиларига тушунчалар берилди.\nМазкур халқаро тадқиқотнинг мақсади турли хил таълим тизимидан иборат бўлган давлатлардаги бошланғич мактаб ўқувчиларининг матнни ўқиш ва қабул қилиш бўйича тайёргарлиги ҳамда ўқувчиларнинг ҳар хил ютуқларга эришишга сабаб бўлувчи таълим тизимидаги ўзига хос хусусиятларни аниқлаш ва баҳолашдан иборат. Албатта бундай тадқиқот халқ таълими соҳасидаги ишчилар, олимлар, методистлар, ўқитувчилар, ота-оналар ва жамоат вакиллари учун катта аҳамиятга эгадир.\nСаводхонлик сўзи ўқувчиларнинг келажакда ўз режаларини амалга оширишда, яъни билим олишни давом эттириш, меҳнат фаолиятига тайёргарлик кўриш, ижтимоий ҳаёт ва меҳнатда иштирок этишда асосий восита сифатида саводхонларча ўқиш кўникмасини эгаллашдаги муваффақиятини англатади. Тушунчанинг моҳиятини англатувчи белгиларни англаш, таҳлил қилиш, фикрлаш, мушоҳада юритиш, ҳаётга татбиқ этишдан иборат.\nЁзма матн деганда босма, қўлда ёзилган, дисплейда тасвирланган, табиий тил ишлатилган матнлар назарда тутилади. Бундай матнлар диаграмма, расмлар, карта, жадваллар, графика кўринишидаги визуал тасвирлардан иборат бўлиши мумкин. Фильмлар, телетасвирлар, мультипликациялар, сўзсиз расмларни киритиш бундан мустасно, чунки улар идрок этишнинг бошқача йўлини талаб қилади. Визуал тасвирлар киритилганда матнларни яхлит ва яхлит бўлмаган матнларга бўлиш мумкин.\nШу билан бирга, визуал тасвирлар алоҳида мустақил тарзда берилиши ҳам мумкин.\nМатнларни мукаммал даражада тоифаларга ажратиб бўлмайди. Тадқиқот мақсадлари учун матнларнинг умумий хусусиятлари жуда муҳим.\nТадқиқотда матнларнинг барча турларидан жумладан, ҳеч бир категорияга мос келмайдиган матнлардан фойдаланилади.\nЎқувчиларнинг ҳар хил турдаги матнларни ўқиш қобилиятидаги фарқларни аниқлаш тадқиқотнинг мақсад вазифасига кирмайди. Тадқиқотдан мақсад ўқувчиларга ўқиб тушуниши учун ҳаётда кўпроқ ишлатиладиган матнларни таклиф қилиш билан улар учун умумий ва аҳамиятли бўлган натижаларни аниқлашдир. Ўқиш саводхонлигининг барча жиҳатлари бир-бири билан ўзаро боғлиқ.\nТопшириқларни бажариш учун ўқувчи матннинг тузилиши, жанр хусусиятлари ҳақидаги билимга, матндаги истеҳзо, юмор сўз ифодаланган маъно нозикликларини пайқаши, муаллиф фикрини англаши ва тасвирланган воқеа ҳодисага муаллиф берган баҳони фарқлай олиш қобилиятига эга бўлиши керак.\nСаводхонлик атамаси айнан ўқувчиларнинг олган билимларини кундалик ҳаётга тадбиқ эта олиш маҳоратини таъкидлаш учун қўлланилади.\nЎзбекистон Республикаси Вазирлар Маҳкамасининг 2018 йил 8 декабрдаги «Халқ таълими тизимида таълим сифатини баҳолаш соҳасидаги халқаро тадқиқотларни ташкил этиш чора-тадбирлари тўғрисида» ги қарори билан Халқаро баҳолаш дастурлари бўйича халқаро тадқиқотларда Ўзбекистон Республикасининг иштирок этишига тайёргарлик кўриш бўйича "Йўл харитаси" тасдиқланган.\nГлобал инновацион индекс инновацион фаолият тўғрисидаги энг муҳим ахборот манбаи ҳамда қарор чиқарувчи органлар учун фойдали назорат воситаси сифатида дунё миқёсида эътироф қилинган. Мазкур индекс ҳам иқтисодий ривожланган, ҳам бозор иқтисодиёти энди шаклланаётган давлатларга қўлланилиши ҳамда инновацияларга кенг равишда ёндашгани учун эътиборга лойиқ.\nтуман халқ таълими бўлими таълим сифати мониторинг бўлими бош инспектор методисти.\n» МАВСУМГА ШАЙМИСИЗ!


11:00 / 02 апрель 1212 pdf Ўқиш режими + -\nТуркиянинг «Оқ масжидида осойишталикни кўрган британиялик аёл мусулмон бўлишга қарор қилди. Бу инглиз аёл 2 йил аввал Туркияга саёҳат қилади ва «Султон Аҳмад» номи билан машҳур «Оқ» масжиднинг қалбга таскин берувчи муҳитидан таъсирланиб, Ислом дини ҳақида маълумот йиға бошлайди. Кейинчалик ҳаётини шу эътиқодда ўтказишга қарор қилади.\nAnadolu Agency берган маълумотга кўра, 24 ёшли Аиша Розали Истанбулга саёҳат қилиб, Ислом дини ҳақида хабар топган вақтларида аслида актриса бўлиш орзусида юрган қиз бўлган.\n«Мусулмон бўлишимдан олдин ҳеч қайси динга эътиқод қилмас эдим. Аммо Худо борлигига ишонганман. Болалик пайтларим Худога илтижо қилганларим ёдимда», дейди Розали. Унинг айтишича, ота-онаси тақводор инсонлар бўлмаган ва мусулмон бўлишидан олдин умуман тақводор инсонни учратмаган.\n«Туркияга келишимдан олдин исломни қабул қилиш ҳақида ўйлаб ҳам кўрмагандим. Интернет саҳифасида Туркиядаги «Оқ» масжидга кўзим тушди ва у ерга бориш фикри туғилди», дейди Розали.\nУ Исломни қабул қилганлиги ҳақидаги фикрларини қуйидагича ҳикоя қилиб берди:\n«Масжидга киришдан олдин, ҳурмат юзасидан дўкондан ҳижоб рўмол сотиб олдим. Бошимда рўмол йўқлиги сабабли менга салбий муносабатда бўлишларини истамадим ва ҳижоб рўмол олишга қарор қилдим. Масжидда бир қанча диний буюмларга дуч келган бўлсам-да, нима мақсадда ишлатилишини, ҳатто номини ҳам билмас эдим. Масжидга киришим биланоқ қўлимга тасбеҳни олиб, билган зикрларимни айта бошладим. Бироз шу йўсинда ўтирдим. Масжидни кузатдим. Жуда ҳам осойишта ва гўзал эди. Қаршимда ибодат қилаётган одамлар. Бу гўзал манзара ва муҳитдан қалбим ларзага келди. Энг ҳайратланарлиси, ҳеч ким менга ёмон муносабатда бўлиб, ёмон сўзлар гапирмади. Мен масжиддан чиқиб Қуръони Каримнинг нусхасини қидира бошладим. Бу муқаддас китобни ўқиб кўришни жуда ҳам истаётган эдим. Қуръоннинг инглиз тилидаги нусхасини сотиб олдим ва ватанимга қайтганимда ҳам ўқишдан тўхтамадим. Чамаси икки ой давомида ўқиб чиқдим ва бу вақт мобайнида Ислом дини ҳақида жуда кўп маълумотларга эга бўлдим. Мана шу икки ойдан сўнг Шаҳодат калимасини айтиб мусулмон бўлдим, Алҳамдулиллаҳ.\nАввалига, оиламдагилар Ислом динини қабул қилганим ҳақидаги қароримга ишонишмади. Онам мусулмонлар ҳақида интернет саҳифаларидан маълумотлар тўплаб менга кўрсатди. Бу менга янада куч бағишлади. Сабаби, онамга Ислом динининг гўзаллиги, сокин таровати, умуман ҳар жабҳада бу диннинг роли ҳақида маълумот бериб, фикрини ўзгартиришни истардим. Мен инсоннинг хулқи Ислом динини англатишда энг муносиб даъват усули эканлигига амин бўлдим. Бу даъватнинг энг тўғриси деб ўйлайман. Сабаби, мен айнан мана шу хулқим орқали онамнинг Ислом ҳақидаги фикрларини ижобий қилишга эришдим. Бу дин ҳақида кўп маълумотлар бердим, иложи борича самимий, хушмуомала бўлишга интилдим... Бизнинг динимизда бу ўта муҳим. Ота-она бизга берилган неъмат. Уларга ғамхўрлик қилишимиз, яхши муомалада бўлишимиз шарт. Мусулмон бўлишимга Туркияга келишимнинг аҳамияти катта деб ўйлайман. Бу ерда жуда кўп гўзал хулқли мусулмонларни учратдим. Улар каби бўлишни истадим. Улардек бўлишга интилиш, мени қувонтирарди. Қайта туғилгандек ҳис қилдим ўзимни. Ҳаммасини янгидан бошлашни, гуноҳларимни ўтмишда қолдиришни истадим. Исломдан аввалги ҳаётим ҳақида гапирар эканман, у кезлар актрисалик бўйича таълим олганим, бу менинг болаликдаги орзуим бўлиб, 14 ёшимдан бошлаб рол ижро этганман. Шунингдек, Америкадалигимда оз муддат роллар ижро этдим, Лос-Анжелесда бу соҳа бўйича ўқидим. Актрисалик менинг ҳаётим мазмуни, кўп йиллик орзуим эди. Сценарий ҳам ёзганман, режиссёрлик билан ҳам шуғулланганман. Ислом динини қабул қилгач орзуимдан воз кечдим ва шахсий you tube каналимни юрита бошладим. Исатардимки, яна ҳам кўп одамлар бу — Ислом динини англаб етса. Каналимга турли инсонларнинг мусулмон бўлганлари ҳақидаги ҳикояларини жойлайман. Инсонларнинг соф динни топганликлари ҳақидаги ҳикоялар орқали Ислом динини тарғиб қилиш менинг мақсадимдир. «Султон Аҳмад» масжиди жойлашган ҳудудда бўлишни жуда ёқтираман. Туркияда ўз эътиқодимни топдим ва мен ташриф буюрган илк мусулмон давлатдир. Бироз муддат ўтгач бу ерга турмуш ўртоғим билан келдим. Унга Истанбулдаги гўзал гўшаларни кўрсатгим келди. Одамлари жуда самимий. Бу ерда ҳамма нарса гўзал ва бетакрор. Мана менинг Туркияга қилган қисқагина саёҳатим. Шундан сўнг ҳаётим батамом ўзгарди», дея сўзини якунлади Розали.\nАввал, Розалида Ислом дини ҳақида ижобий фикр бўлмаган, шу сабабли бироз хавфсираган.\nИнглиз тилидан Зухра Зокирова таржимаси\n09:01 / 02 апрель 869\n964 09:25 / 31.10.2018\n2919 06:04 / 30.07.2018\n925 11:40 / 24.12.2018\n4454 11:09 / 29.03.2020


Наманган шаҳрида туристик лойиҳалар тақдимоти ўтказилди\n“Рақамли Ўзбекистон – 2030” стратегияси доирасида Наманган шаҳри Давлатобод туманида туризм соҳасида амалга оширилган ишлар ва йил охирига қадар якунланиши режалаштирилган лойиҳалар тақдимоти бўлиб ўтди. Тақдимотда вилоят ва шаҳар ҳокимлари Шавкатжон Абдураззоқов, Олимжон Исаев ҳамда вилоят прокурори Жаҳонгир Ҳотамов иштирок этиб истиқболли лойиҳалар билан яқиндан танишди.\nТрансформация лойиҳалари учун Давлатобод туманида 2020 йил охирига қадар 56,9 миллиард сўмлик 18 лойиҳа амалга оширилади.\nНаманган вилояти туризмни ривожлантириш бошқармаси тақдимотида Трансформация лойиҳалари доирасида Давлатобод туманидаги мавжуд 7 меҳмонхонага “E-Mehmon” ахборот тизимини жорий этилгани, бу объектлар оптик толали интернет тармоғига улангани, Wi-Fi ҳудудлари мавжуд бўлиб, у меҳмонхона бино иншоотлари ва унинг 100 метр радиусдаги майдонда интернет ишлашини таъминлаб бера олишини маълум қилинди.\nE-mehmon тизими чет эл фуқаролари ва фуқаролиги бўлмаган шахсларга веб-сайт, мобил илова ва мустақил сайёҳларни рўйхатга олиш тизими орқали рўйхатдан ўтиш имконини беради.\nСайёҳ ва меҳмонларни рўйхатга олиш жараёни тўла рақамлаштирилади ва шу тариқа бу жараён тариқа давлат органлари иштирокисиз ҳал этилади.\nАйни пайтда Давлатобод туманида 6 меҳмонхона ва 1 хостел мавжуд. Ўринлар сони - 425 та. Шунингдек, 4 янги меҳмонхона қурилмоқда, 2 меҳмонхона кенгайтирилмоқда. Қурилишлар якунига кўра, 1725 нафар сайёҳни бир вақтнинг ўзида қабул қилиш имкониятига эга бўлади.\nТелекоммуникация инфратузилмаси ва мобил алоқа тармоқларини ривожлантириш ва “E-Mehmon” ахборот тизимини жорий этиш учун ижрочилар ҳисобидан 1 845 миллион сўм маблағ сарфланади.\nҲозирги кунда вилоятдаги мавжуд 28 меҳмонхона ва хостелларнинг қабул сиғими 1560 тани ташкил этади.\nТақдимот сўнгида вилоят ҳокими Намангандаги барча меҳмонхоналарда хизмат кўрсатишни рақамлаштириш бўйича тегишли топшириқларни берди.\nТашрифлар бугун: 9211


COVID-19, аёллар ва пандемиядан кейин Ўзбекистоннинг тикланишида уларнинг ўрни – Газета.uz\nИллюстрация: Жаҳон банки\n8 март 2021, 12:40 Коронавирус Иқтисодиёт\nЎзбекистон мамлакатдаги 17 миллиондан ортиқ хотин-қизлар учун имкониятларни кенгайтириш бўйича сезиларли ютуқларга эришди. Шу билан бирга, уларнинг ҳуқуқлари ва манфаатларини таъминлаш учун тегишли давлат сиёсати доирасида қўшимча чора-тадбирлар зарур. Шуни ҳам ёдда тутиш керакки, COVID-19 пандемияси аёлларнинг саломатлиги, хавфсизлиги ва иқтисодий фаровонлиги учун қўшимча муаммоларни келтириб чиқарди, дейилади Жаҳон банкининг экспертлари Одри Сакс ва Уильям Зейц мақолаларида.\n2020 йил бошида COVID-19 фақатгина соғлиқни сақлаш соҳаси учун фавқулодда ҳолат бўлиб қолмаслиги аниқ бўлди. Вирус жуда тез вақт ичида дунё иқтисодиёти ва аҳолисига мисли кўрилмаган зарар етказди. Пандемиянинг дастлабки босқичларидаёқ, бу инқироз эркаклар ва аёлларга турли хил ҳамда номутаносиб таъсир кўрсатиши бўйича хавотирлар билдирилган.\nВазиятни реал вақтда кузатиб бориш ва таҳлил қилиш инқирознинг гендер жиҳатлари бўйича муҳим маълумотларни тўплашга ва турли мамлакатлар ҳукуматлари томонидан пандемия оқибатларини юмшатиш бўйича чора-тадбирларни кўриш учун тегишли тавсиялар ишлаб чиқишга ёрдам беради.\n2018 йилдан буён «Тараққиёт стратегияси» маркази ва Иқтисодий тадқиқотлар ва ислоҳотлар маркази томонидан Жаҳон банки кўмагида амалга оширилаётган «Ўзбекистон фуқароларини тинглаш» (ЎФТ) лойиҳаси ҳар ой барча ҳудудлардаги жами 4000 уй хўжаликларидан бўлган респондентларнинг фикрлари ва фаровонлигини таҳлил қилиш учун сўровномалар ўтказади. 2020 йил март ойида мамлакат миқёсидаги биринчи карантин чоралари киритилганидан кейин, сўровнома пандемиянинг фуқаролар ва маҳаллалар саломатлиги ҳамда ижтимоий-иқтисодий ҳолатига таъсирини мониторинг қилиш учун ҳам ишлатила бошланди. Инқироз бошланганидан буён 18,000дан ортиқ сўровномалар ўтказилди, уларнинг натижалари қуйида келтирилган.\nЎФТ тадқиқотлари шуни кўрсатадики, Ўзбекистонда эркаклар ва аёллар ўртасидаги тенгсизликнинг мавжудлиги хотин-қизларни COVID-19 пандемияси каби иқтисодий таъсирлар олдида кўпроқ ҳимоясиз қилиб қўяди. Меҳнат фаолияти, чет элдан пул ўтказмалари ва бошқа манбалардан келадиган даромаднинг йўқотилиши, уй юмушларидаги юкнинг ортиши ва оиладаги зўравонлик ҳолатларининг кўпайиши — буларнинг барчаси мамлакатнинг шаҳар ва қишлоқ жойларида кам таъминланган оилалар аёлларининг яшаш шароитлари ва саломатлигига путур етказди.\nЎзбекистонда гендер тенгсизлиги муаммоси, айниқса, бандлик соҳасида сезилади. Аёлларнинг тўланадиган иш фаолиятида бандлиги эркакларга қараганда анча кам. Ўртача олиб қараганда, 2018 йил октябридан 2020 йил декабрига қадар ЎФТ сўровномаларидан олдинги бир ҳафта давомида аёлларнинг атиги 19 фоизи фаол ишлаган. Таққослаш учун, эркакларда бу кўрсаткич 44% га етган. Тўлиқ ишлайдиган аёлларнинг улуши шаҳарларда 34% ни, қишлоқларда 28% ни ташкил этди.\nЭркаклар орасида, ўртача, таълим даражасининг юқорилаб бориши билан уларнинг меҳнат бозорида иштирокида ҳам барқарор ўсиш кузатилади. Бироқ, аёлларнинг ишлари иқтисодий фойда келтиришни бошлаши учун улар олдин олий маълумот олишлари керак. Масалан, ўрта мактабни битириш эркаклар учун иш билан таъминланиш эҳтимолини 15 фоизга оширади, аммо аёлларнинг иш билан таъминланиш истиқболларига ҳеч қандай таъсир кўрсатмайди.\nОилавий аҳвол ва болани парвариш қилиш бўйича мажбуриятлар ҳам аёлларнинг иш билан таъминланишига таъсир қилади. Турмуш қурган аёлларнинг иш топиш эҳтимоли турмуш қурмаган аёлларга қараганда анча паст. Иш билан бандлик даражаси мос равишда турмуш қурмаган аёлларда 52%ни, турмуш қурганларда эса 36% ни ташкил қилади.\nЎФТнинг 2020 йил ўтказилган раундларидан бирида «нега иш изламаяпсизлар», деган саволга аёлларнинг 43 фоизи бунинг сабаби «уй хўжалигини юритиш» деб жавоб беришган. Ва фақат 7% эркаклар бу сабабни келтирдилар.\nCOVID-19 пандемияси аёллар бандлиги юқори бўлган тармоқларга салбий таъсир кўрсатди. Улар асосан инқироз сезиларли таъсир кўрсатган иқтисодиётнинг норасмий секторида, мавсумий ва ярим кунлик ишларда меҳнат қилишади. Аёллар озиқ-овқат ва меҳмондўстлик саноатида (52%), чакана савдо (51%), шунингдек, санъат, кўнгил очар ва дам олиш (45%) соҳаларида кенг иштирок этадилар. Пандемия бошланганидан буён ушбу соҳаларда иш жойларининг қисқартирилиши бўйича энг юқори кўрсаткичлар қайд этилди.\nШундай қилиб, Ўзбекистондаги энг катта вакансия ресурси бўлган Olx.uz маълумотларининг таҳлили шуни кўрсатадики, апрель ойида бўш иш ўринлари бўйича янги эълонлар камайганидан сўнг, уларнинг сони 2020 йил охирига келиб аввалги даражага қайтмади. Апрелдан декабргача бўлган даврда бўш иш ўринлари ҳажми ўтган йилга нисбатан энг кам пасайган тармоқлар қуйидагилар: туризм (-51%); гўзаллик, фитнесс ва спорт (-43%); котибият ва маъмурият-хўжалик фаолияти (-36%); маданият ва санъат (-30%); барларда ва ресторанларда ишлаш (-17%). Ушбу соҳалар анъанавий равишда аёллар учун иш ўринлари яратади.\nПандемия даврида иш жойларини йўқотиш ва чет элдан пул ўтказмаларидан тушадиган даромадларнинг камайиши аёллар ва эркаклар бошчилигидаги уй хўжаликларида бир хил даражада кузатилди. Аммо, катта эҳтимол билан, ушбу инқироз, ўртача олганда иқтисодий фаровонлигини қўллаб-қувватлаш манбалари кам бўлган аёллар бошчилигидаги оилаларга катта зарар етказди. Пандемиядан олдин ҳам, аёллар бошчилигидаги оилаларнинг ўртача ойлик даромади эркаклар бошчилигидаги оилаларга қараганда 17% кам эди.\nАёллар бошчилигидаги уй хўжаликлари режалаштирилмаган харажатлар қила олишининг эҳтимоли кам, кўпроқ ҳолларда асосий эҳтиёжларини (озиқ-овқат, транспорт харажатлари, дори-дармон ва ҳоказоларни) қоплаш учун қарз олишади ва коммунал хизматлар учун тўловларни тўлай олмайдилар. 2020 йил декабрь ойида аёллар бошчилигидаги оилаларнинг 42 фоизи 100 минг сўм миқдоридаги кутилмаган харажатларни қоплай олмаслигини билдиришган. Шундай жавоб берган эркаклар бошчилигидаги уй хўжаликларининг улуши 25% ни ташкил этди.\nПандемия бошланишидан олдин, аёллар бошчилигидаги оилалар мунтазам равишда тез-тез озиқ-овқат танқислиги бўлиб туриши ҳақида хабар беришган. 2020 йил апрель ва декабрь ойлари орасида бу тафовут янада ошди. Масалан, аёллар бошчилигидаги уй хўжаликларининг 17 фоизи озиқ-овқат танқислиги ҳақида хабар беришди, эркаклар бошчилигидаги оилаларнинг эса 10 фоизи бундан шикоят қилишган.\n2020 йилда, шунингдек, Ўзбекистонда оиладаги зўравонлик ҳолатлари кўпайган. Пандемия туфайли юзага келган иқтисодий қийинчиликлар билан бир қаторда, аёллар ва қизларга нисбатан жисмоний, психологик, иқтисодий ва жинсий зўравонлик ҳолатлари ҳам кўпайган.\nМамлакатдаги ушбу турдаги ҳуқуқбузарликлар бўйича расмий статистик маълумотлар ҳали ҳам мавжуд эмас. Бироқ, Ички ишлар вазирлигининг маълумотларига кўра, 2020 йил январь-декабрь ойлари орасида гендерга асосланган зўравонлик қурбонларининг хавфсизлиги ва манфаатларини таъминлаш учун 14,800га яқин ҳимоя ордери берилган. Аёллар ўз оилаларида зўравонликка кўпроқ дуч келишади. 2020 йилда 13230 ҳолатнинг 82%да зўравонлик қилганлар уларнинг эрлари бўлган.\nИқтисодий ва оилавий муаммолар аёллар саломатлигининг ёмонлашишига олиб келди. 2020 йил июлдан декабргача респондент-аёлларнинг 47% ўзларининг руҳий саломатлигини «қониқарли» ёки «ёмон» («яхши», «жуда яхши» ёки «аъло» дан фарқли ўлароқ) деб баҳоладилар. Бундай жавоблар август ойида энг кўп учради, ўшанда аёлларнинг 55% ўзларининг руҳий ҳолатини «қониқарли» ёки «ёмон» деб таърифлаш мумкинлигини айтишган.\nЎзбекистон аҳолисининг ярми ёки 17 миллиондан ортиғи аёллар ва қизлардир. Ушбу кўрсаткични Голландия ёки Эквадор каби мамлакатлар аҳолиси билан таққослаш мумкин. Аёллар пандемиядан кейин мамлакат иқтисодиётини тиклашга улкан ҳисса қўшиши мумкин. Бунинг учун хотин-қизларнинг иқтисодий, ижтимоий ва ижтимоий-сиёсий ҳаётда иштирок этишидаги мавжуд тўсиқларни олиб ташлаш керак.\nУшбу мақсадга эришиш учун Ўзбекистон ҳукумати изчил сиёсат олиб бормоқда. Шу мақсадда, февраль ойида аёллар ўртасида камбағалликни қисқартириш бўйича бир қатор қўшимча чора-тадбирлар эълон қилинди. Буларга аёллар ўртасида бандлик ва тадбиркорликни ошириш, ижтимоий ёрдам ва соғлиқни сақлаш, касб-ҳунарга қайта тайёрлаш ва олий маълумот олиш имкониятларини кенгайтириш, уй-жой шароитларини ва уларнинг фарзандларига мактабгача таълим соҳасида хизмат кўрсатишни яхшилаш каби режалар киради.\nСанаб ўтилган чора-тадбирлар умид бағишлайди, аммо уларнинг муваффақияти тамомила аёлларнинг ҳуқуқлари ва манфаатлари йўлидаги тўсиқларни самарали бартараф этишга қаратилган ҳукумат ва ҳудудлардаги ҳокимиятлар даражасидаги тизимли ишларга боғлиқ бўлади.\nБундай ишларга, шу жумладан, аёлларни ижтимоий-иқтисодий қўллаб-қувватлашга қаратилган давлат дастурлари ва лойиҳалари, танлов мезонлари, уларда иштирок этиш имкониятлари ва бошқалар тўғрисида маълумот бериш бўйича кенг кампания киритилиши мумкин.\nЎзбекистон 1991 йилда мустақилликка эришганидан бери энг оғир иқтисодий инқирозни бошдан кечирмоқда. Аёллар ва эркаклар орасидаги тенглик пандемия тугаганидан кейин иқтисодиётни тезлик билан тиклаш ҳамда кучли ва фаровон жамият қуриш учун асосий омил сифатида қаралиши керак. Мамлакатнинг барча фуқаролари учун, уларнинг жинсидан қатъи назар, тенг шароит ва имкониятлар яратиш зарур.\nОдри Сакс — Жаҳон банкининг ижтимоий ривожланиш масалалари бўйича катта мутахассиси\nУилям Зейтц — Жаҳон банкининг Марказий Осиёдаги камбағаллик ва тенглик масалалари бўйича дастурлари раҳбари\n«Газета.uz» 11 270


Хоразм вилояти саноат салоҳиятини ривожлантириш тўғрисидаги қарорга асосан 2013-2015 йилларда 462 млн. долларлик 253 та лойиҳа амалга ошириш ҳисобига 8870 та иш ўрини яратиш белгиланган.\n2013-2014 йилларда қўшимча лойиҳалар билан бирга қиймати 211,4 млн. долларлик 262 та лойиҳалар амалга оширилиб, 7619 та янги иш ўринлари ташкил қилинди.\nДастур доирасида енгил автомобиллар, қишлоқ хўжалиги техникалари, маиший газ баллон, музлаткич, металл арматуралар, спорт инвентарлари ҳамда кир ювиш кукуни каби янги турдаги маҳсулотлар ишлаб чиқарилиши йўлга қўйилди.\nДастур ижроси натижасида Хоразм вилояти Республикада автомобиль ишлаб чиқариладиган тўртинчи ҳудудга айланиб, “Дамас” ва “Шевроле Орландо” автомобиллари ишлаб чиқарилиши йўлга қўйилди.\nКорхона томонидан 2014 йилда 418 млрд. сўмлик\n20,8 минг дона “Дамас” русумли автомобиллар ишлаб чиқарилди ва 70,4 млрд. сўмлик 1,5 минг дона “Орландо” русумли автомобиллари йиғилди.\nҲозирда ҳар куни 125-130 дона “Дамас” русумли автомобиллар ишлаб чиқарилмоқда. Корхонада 1542 нафар ишчи меҳнат қилмоқда.\n“Ўзбекистон темир йўллари” компанияси томонидан “Урганч экскаватор” корхонаси базасида хитойлик ҳамкорлар билан ташкил этилган қўшма корхонада 19,2 млрд. сўмлик қишлоқ хўжалик техникалари ишлаб чиқариш лойиҳаси амалга оширилди ҳамда 2014 йилда 103 та экскаватор ва 54 та бульдозерлар ишлаб чиқарилди.\nХоразм вилоятида 2014 йилда саноат маҳсулотлари ишлаб чиқариш ҳажми 1,6 трлн. сўм ва истеъмол товарлари 1 трлн. сўмга етказилиб, 2013 йилга нисбатан мос равишда 47,6 ва 86,7 фоизга ўсишга эришилди.\nЯлпи ҳудудий маҳсулот ҳажмида саноат маҳсулотларининг улуши\n2011 йилда 8,3 фоизни ташкил этган бўлса, 2014 йилда\n3,6 бандга ўсиб, 11,9 фоизга етди.\nДастурга асосан 2015 йилда умумий қиймати\n277 млн. долларлик 62 та лойиҳани амалга ошириш ва\n3601 та янги иш ўринлари яратиш бўйича ишлар олиб борилмоқда. Жумладан, Урганч шаҳрида 21 та, Хазорасп туманида 10 та ва Шовот туманида 8 та лойиҳа ниҳоясига етказилади.\nТармоқлар кесимида озиқ-овқат саноатида 15 та, қурилиш саноатида 6 та, машинасозлик соҳасида 22 та, енгил саноат ва бошқа тармоқларда 19 та лойиҳалар амалга оширилади.\nБунинг ҳисобига гипсокарт лист ҳамда асбоцемент қувур, юқори кучланишли аппаратлар, қуёш коллекторлари, маиший электр буюмлари, пайпоқ ва бошқа янги турдаги трикотаж маҳсулотлари ишлаб чиқарилиши йўлга қўйилади.


Мирзиёев Америкада яшайдиган ўзбекистонликлар билан учрашди\n15:38 07 Апрел 2020\n09:18 21.09.2017 (Янгиланган 20:28 21.09.2017) Ҳавола олиш\nШавкат Мирзиёевнинг АҚШга ташрифи (19)\nТОШКЕНТ, 21 сен — Sputnik. Ўзбекистон президенти Шавкат Мирзиёев 20 сентябрь куни Нью-Йоркда Америка Қўшма Штатларида истиқомат қилаётган бир гуруҳ ўзбекистонликлар билан учрашди. Бу ҳақда Ўзбекистон Ҳукумат портали хабар қилди.\n"Буюк мутафаккирлар замини бўлган Ўзбекистон фарзандлари бугунги кунда ҳам юксак билим ва салоҳиятини дунёга намоён этмоқда. Жумладан, кўплаб юртдошларимиз АҚШда яшаб, ўз соҳаларида катта муваффақиятларга эришмоқда. Улар орасида олимлар, ишбилармонлар, халқаро ва жамоат ташкилотлари вакиллари, талабалар бор", — дейилади хабарда.\nЎзбекистон президенти Америка Қўшма Штатларида юртдошлар билан учрашиб турганидан ғоят хурсандлигини изоҳор қилган.\n"Мен ушбу ташриф чоғида сизлар билан чин дилдан, самимий суҳбатлашишни аввалдан режалаштириб қўйган эдим. Ватандан йироқда, мусофирчиликда ўз ўрнини топиш ва ҳақли эътироф қозониш нақадар машаққатли эканини барчамиз яхши англаймиз. Бундай катта ютуқларга эришиш ҳар кимга ҳам насиб этавермайди. Бугун сизлар билан очиқ мулоқот қилиб, сизлар билан яқиндан танишиш, мамлакатимиз олдида турган катта-катта вазифаларни амалга ошириш борасидаги фикр ва мулоҳазаларингиз, таклифларингиз билан ўртоқлашиш ғоят муҳим, деб ҳисоблайман", — деб қўшимча қилган Мирзиёев.\nЎзбекистон раҳбари 2017-2021 йилларда Ўзбекистонни ривожлантиришнинг бешта устувор йўналиши бўйича Ҳаракатлар стратегияси, Маъмурий ислоҳотлар концепциясининг аҳамияти ҳақида сўзлаган. Суд-ҳуқуқ, молия, кичик бизнес, туризм, тиббиёт соҳаларидаги ўзгаришлар тўғрисида маълум қилган.\nЎзбекистонда аҳолини уй-жой билан таъминлаш, илм-фан ва таълимни ривожлантириш, замонавий кадрлар тайёрлаш бўйича улкан ишлар бошлангани таъкидланди. Ўзбекистоннинг ёшларга оид давлат сиёсатининг мазмун-моҳияти, Ўзбекистон ёшлар иттифоқининг ёшлар ҳуқуқ ва манфаатларини таъминлаш борасидаги фаолияти ҳақида сўз борган.\nМирзиёев учрашувга келган ҳар бир ўзбекистонлик ҳаёти ва фаолияти билан қизиққан.\nШавкат Мирзиёев ватандошларни Ўзбекистонда амалга оширилаётган кенг кўламли ислоҳотларга дахлдор бўлиш, замонавий билим ва тажрибаларини мамлакатимиз ривожига йўналтиришга даъват этган.\n"Мамлакатимиз тараққиётига ҳисса қўшиш истагида бўлган барча чет элдаги юртдошларимизни Ўзбекистонга таклиф этаман, деди давлатимиз раҳбари. Мен уларни қўллаб-қувватлашга ва ҳар томонлама рағбатлантиришга тайёрман", — деб айтган президент.\nСўнгра, барчангизнинг мамлакатимизни ривожлантиришга сидқидилдан ҳисса қўшишга тайёр эканингизни кўриб, чин дилдан мамнун бўлиб турибман. Ҳаммамиз жонажон Ватанимиз равнақи йўлида бир ёқадан бош чиқариб бирлашсак, олдимизга қўйган ҳар қандай юксак маррага албатта етишимизга ишонаман, деб қўшимча қилган.\nУчрашувга йиғилганлар Президент Шавкат Мирзиёев томонидан амалга оширилаётган ислоҳотлар халқимиз фаровонлигини янада юксалтиришга хизмат қилишини қайд этган. Хорижда яшаётган юртдошларга қаратаётган эътибори учун миннатдорлик билдиришган. Ўзбекистоннинг ҳар томонлама ривожлантиришга ҳисса қўшишга тайёр эканликларини таъкидлашган.\n15:36 Роскосмос Трампнинг Ой захираларини ўзлаштириш тўғрисидаги фармонини тажовузкор деб топди\n15:12 Россияда “корона”га иммунитет тести тайёрланмоқда\n15:10 БМТ карантинда уйдаги зўравонликка эътибор беришга чақирди\n14:24 Тошкент коронавирусга қарши курашда Хитой полицияси тажрибасини ўрганади\n14:08 Япониялик қизиқчи коронавирусга қарши "бомба-клип" тайёрлади


"Женоа" Шевченкони истеъфога чиқаради. Генуяга "Рома"нинг собиқ бош мураббийи келади\n13 январь, 2022, 11:56\nТеглар:Андрей Шевченко | Женоа\nУнинг омади келмади.\n"Женоа" раҳбарияти жамоа бош мураббийи Андрей Шевченкони истеъфога чиқармоқчи. Бу ҳақда Tuttomercatoweb нашри хабар бермоқда.\nМанбага кўра, томонлар аллақачон амалдаги меҳнат шартномасини муддатидан олдин бекор қилишни муҳокама қилишмоқда. Ҳамкорлик тўхтатилган тақдирда, Генуя клуби Шевченко мураббийлар штабига 20 миллион еврога яқин товон пули тўлайди.\nМиш-мишларга кўра, Шевченконинг ўрнини "Рома"даги фаолияти билан танилган Руди Гарсия эгаллаши мумкин.\nУкраиналик мутахассис “Женоа”ни 2021 йилнинг ноябридан буён бошқариб келмоқда. Унинг қўл остида жамоа А Серияда уч марта дуранг ўйнади ва олти марта мағлуб бўлди. Афсуски, бирорта ўйинда ҳам ғалаба қозона олмади.\nБу клуб Шевченко билан музокаралар олиб борганини расман инкор этди\n"Женоа" Шевченкони нега истеъфога чиқаргани маълум қилинди\nТЕЗКОР ХАБАР Расман! "Женоа" Шевченкони истеъфога чиқарди


Ўзбекистон Толибон раҳбариятини илиқ қаршилашига Афғонистон ҳукумати норозилик билдирди - BBC News O'zbek\nImage caption Самарқанддаги зиёфатда шошмақом куйлари жонли янграб турган\nТолибон ҳаракати раҳбарининг ўринбосари Мулла Абдулғани Бародар бошчилигидаги ҳайъат Ўзбекистонда илиқ кутиб олинди. Толибон раҳбарияти Ўзбекистоннинг Афғонистондаги бизнеси ривожига қўлидан келадиган барча ёрдамини беришини айтди. Афғонистон ҳукумати ушбу расмий қабулга эътироз билдирди.\nImage caption Абдулазиз Комилов ва Мулла Абдулғани Бародар\nВазирлик хабарида айтилишича, Толибон ҳаракатининг сиёсий офиси раҳбари афғонлараро мулоқотнинг навбатдаги раунди Самарқанд шаҳрида ўтказиш тўғрисидаги таклифни қўллаб-қувватлади.\nImage caption Толибон Имом Бухорий масжидида жума намозини ўқиди\nЭртаси куни Толибон ҳайъати Самарқанд яқинидаги Имом Бухорий қабрини зиёрат қилди ва ўша ерда Жума намозини ўқиди.\nШундан сўнг меҳмонларни Самарқанд вилоят ҳокими Эркинжон Турдимов кутиб олган.\nУ Толибон раҳбарининг ўринбосари Мулла Абдулғанига зарбоф тўн кийдирди.\nМеҳмонларга зиёфат берилган. Таомланиш вақтида миллий мусиқа асбоблари иштирокида шошмақом куйлари янграб турган.\nImage caption Ўзбекистонга ташрифдан Толибон ҳаракати раҳбариятининг кўнгли тўлган\nТашрифдан Толибон ҳаракатининг кўнгли тўлганини кўриш мумкин.\nҲаракат веб сайтида ёзилишича, Мулла Абдулғани Ўзбекистон ташқи ишлар вазирини Мозори Шарифга темир йўл ётқизиш, Афғонистон шимолини электрлаштириш каби Ўзбекистон бошлаган лойиҳаларни охиригача етказишга чақирган.\nУ бу ишлар икки давлат ўртасидаги савдо-сотиқ алоқаларининг кенгайишига хизмат қилишини билдирган.\nТолибон ҳаракати Афғонистоннинг ўзлари назорат қиладиган ҳудудларида Ўзбекистоннинг лойиҳаларини қўлларидан келганича қўллаб-қувватлашини маълум қилган.\n"Ўзбекистон Ташқи ишлар вазирига Афғонистон ҳукуматидан ушбу лойиҳаларни амалга оширишда юзага келтирган тўсиқларини иложи борича тезроқ бартараф этишни сўраш тавсия қилинди", дейилади Толибон ҳаракати веб сайтидаги хабарда.\nМуаллифлик ҳуқуқи @mfa_afghanistan @mfa_afghanistan\nЎзбекистонлик кузатувчилар Толибон билан учрашувда ҳукумат расмий Кобулнинг ҳамда Толибоннинг ҳам манфаатларини инобатга олишини тахмин қилишди.\n"Ўзбекистон музокаралар жараёни ўта қалтис эканлигини ва осон бўлмаслигини теран англайди. Негаки, Ўзбекистон Афғонистон иқтисодий тикланишида фаол қатнашаётган бир шароитда, ўзаро курашаётган томонларнинг бирини ёмонотлиқ қилиш ёки уларнинг бирини қўллаш билан чекланиб қолса, мазкур мамлакатдаги инвестициямиз, техникамиз, истиқболли лойиҳаларимиз ва меҳнат кучимиз хавфсизлиги кафолатланмайди. Шунинг учун ҳам етти ўйлаб, бир кесишга ҳаракат қилади", деб ёзди Давлетовуз канали.


15:32, 11.07.2020 // 124613\nМиллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов коронавирус инфекцияси билан касалланганини маълум қилди. У ўзининг Telegram’даги канали орқали касалликдан қандай даволанганини айтиб берди.\nБундан бир неча кун олдин менда ҳарорат кўтарилиши ва ҳолсизлик сезилди. Ҳароратимни ўлчаб кўрсам — 37,1 ва 37,2 даража. Жуда ҳам ҳолсизланиб, бутун мушакларим, суякларим, баданимда турли оғирлар пайдо бўлди. Кейин тест топшириб кўрсам, менда коронавирус инфекцияси борлиги аниқланди. Шудан сўнг шифокорларга мурожаат қилдим. Шифокорларнинг тавсияси билан ўпкамни МРТ қилишди, умумий қон таҳлилини топширдим. Ва уларнинг ташхисига асосан, менда енгил шаклли коронавирус кечаётгани маълум бўлди.\nМен ўз уйимда, оила аъзоларимдан алоҳида бўлган шароитда ушбу касалликни бошимдан ўтказдим. Шифокорларнинг тавсиясига асосан, ҳар икки соатда ҳароратимни ўлчаб турдим. Ҳароратим биринчи куни 37 даражадан 39 даражага қадар кўтарилди. Жуда ҳам кўп — кунига 5-6 литр сув ичдим. Тана ҳароратим 37 ёки 38 даража бўлганига ҳеч қандай дори истеъмол қилмадим, фақатгина 39 даражага кўтарилганида дори ичдим.\nДастлабки икки кун кечаси ухлаганимда этларим увишиб, қалтираб чиқдим ва секин-секин шифокорларнинг тавсияси асосида белгиланган тартибда томоғим ва бурнимни махсус суюқликда ювиб-чайиб турдим. Кунига уч марта таркибида витамин C бўлган дориларни ичдим. Асосан, шамоллашда, грипп пайтида бўладиган муоалажаларни қўллаш тавсия қилинди. Лекин бу ҳаммада индивидуал тарзда кечади.\nБу видеомурожаатни тайёрлашимдан асосий мақсад — жуда кўпчилик шамолладим деб ўйлаб, коронавирусга чалинганини билмай қоляпти, мен ана шундай ҳамюртларимизга ваҳимага тушмасликни ва албатта, шифокор кўригидан ўтишни тавсия қиламан…\nШифокорларнинг айтишича, 7—8-кунлар энг хавфли кунлар ҳисобланар экан. Менда уч кундан кейин ҳарорат чиқиши тўхтади, бироқ қисқа йўтал пайдо бўлди. Шифокорлар шундан кейин менга антибиотик ёзиб берди.\nШифокор маслаҳатисиз, таҳлиллар топширмасдан туриб, дориларни ичмасликни маслаҳат бераман. Шифокорлар томонидан тавсия қилинган дориларни ҳам минг марта ўйлаб, истеъмол қилишингизни сўрайман.\nЭнг асосийси, уйда ўтирса ҳам, уй шроитида ҳам даволанса бўлар экан. Енгил шаклдаги коронавирус шамоллашга ўхшайди. Агарда менда коронавирус инфекцияси бўлмаганда шу ҳолатга тушсам, шамолладим деб ўйлаган бўлардим. Энг асосийси шуки, шамолладим деб ўйлаб, шамоллашга қарши барча муоалажаларни, керак-керакмас капельницаларни олиб, ўзингизга зарар келтириб қўйманг. Шифокор билан маслаҳатлашиш керак...\nҲозирда менинг аҳволим яхши, ҳид ва таъм билиш сезгиларим қайтган. Ўзимни соғлом пайтда қандай бўлса, шундай ҳис қилмоқдаман.\nИнтернетда коронавирусга деб турли дориларни тавсия қилишяпти. Мен буларга амал қилмаган бўлардим. Шамоллашга қарши арзимаган воситалар билан даволаниш мумкин бўлган жойда, ўзингизни ўзингиз турли бошқа касалликларга ҳам чалинтириб қўйишингиз мумкин.\nЎзингизни ва яқинларингизни асранг, ҳеч қачон тушкунликка тушманг. Бу касалликнинг барибир давоси бор.\nКомилжон Алламжонов Ўзбекистон санъат ва маданият институти (2006 йил) ва Тошкент давлат иқтисодиёт университети (2010) битирувчиси. 2005—2013 йилларда Давлат солиқ қўмитаси ахборот хизматига раҳбарлик қилган, 2009—2013 йилларда қўмита матбуот котиби ҳам бўлган. У Avtotest автомактаби, «Солиқ-инфо» газетаси, бухгалтерлик фаолиятини автоматлаштириш бўйича «БЭМ» дастури ва бошқа лойиҳалар асосчиси ҳисобланади. 2017—2018 йиллар давомида Ўзбекистон Президенти администрацияси раҳбари ўринбосари, Президент матбуот котиби, 2018—2020 йилларда Ахборот ва оммавий коммуникациялар агентлиги директори вазифаси фаолият юритган.\nЭслатиб ўтамиз, Ўзбекистонда 11 июль соат 10:00 ҳолатига кўра, коронавирус инфекцияси қайд этилганлар сони 12 206 нафарга етди. Айни пайтда Ўзбекистонда 7530 нафар коронавирус инфекциясига чалинган фуқаро соғайган. Эпидемия бошланганидан бери касаллик оқибатида вафот этган беморлар сони эса 55 нафарга етган.\n07:51 Кеча // 123231


Ягона дарча Давлат хизматлари марказига айлантирилди. Нима ўзгарди? - zarnews.uz\nЯгона дарча Давлат хизматлари марказига айлантирилди. Нима ўзгарди?\nДавлат хизматлари маркази томонидан амалга оширилаётган хизматлар аҳолининг қатор соҳалардаги овораю сарсонгарчиликлари, молиявий сарф-харажатларга чек қўймоқда.\nИсталган нашрни, расмий сайтни кузатинг, Давлат хизматлари марказлари ҳақида ана шундай баландпарвоз гапларни ўқийсиз. Аслида ҳам шундайми? Марказ илгари ягона дарча, деб номланарди. Номи ўзгарди-ю хизмат кўрсатиш сифати ўзгаргани йўқ. Тўғри, марказ ягона дарчадан кўра, кўпроқ соҳалар бўйича хизмат кўрсатяпти. Аммо...\nКуни кеча Самарқанд шаҳри Гагарин кўчасида жойлашган Давлат хизматлари марказига бордим. ФҲДЁдан маълумотнома керак эди. Соат 14:10 - “ҳали ЗАГСдагилар обеддан қайтгани йўқ”, деди навбатга талон берадиган ходим. Зал тўла одам, навбатим келишини кутиб ўтирдим. Ярим соатлар ўтгач, ФҲДЁга келганларни чақира бошлади. Бир соатдан кейин навбатим келди.\nНима мақсадда келганимни сўраган ходима маълумотларни компьютерга киритиб бўлгач, кассага тўлов қилишимни ва уч кундан кейин хабар олишимни айтди.\n- Битта маълумотнома учун уч кун кутишим керакми? - дедим ажабланиб.\nРост, ҳайратландим. Чунки авваллари ФҲДЁ архивига бориб, ўша куни маълумотнома олса бўларди. Ислоҳотни, унинг натижасини қаранг: энди бунинг учун Давлат хизматлари марказига мурожаат қилсангиз 11205 сўм 75 тийин тўлайсиз, камига яна уч кун кутасиз.\nМендан олдин мурожаат қилган аёл боласини боғчага бериш учун бешинчи марта келаётганини айтганида, ишонмагандим. Таассуфки, мен гувоҳи бўлганларимни оммавий ахборот воситалари одамлар сарсон бўлишининг олдини олиш, уларнинг вақтини ва нақдини тежаш, коррупцияга қарши курашиш, деб ёритишади.\nНоилож, марказни тарк этаётганимда яна бир қизиқ воқеа бўлди. Бир йигит келиб (иш юритувчи бўлса керак) боя менга уч кундан кейин келишимни айтган қизга “Сиз кимларни чақираяпсиз?” деб сўради. “ЗАГСни”, деган жавобни эшитгач, “Бўлди, энди боғчаларни чақиринг”, деди.\nАна сизга томоша. Одамлар эмас, ҳужжатлар ҳаракатланади, деб пештоқига катта-катта ҳарфлар билан ёзилган идорани “ғирт колхоз, булар”, деб қолди, шу ерда турганлардан бири. Бўлиб ўтган воқеалардан кейин у гапга ишондим.\nЧунки сал олдинроқ шаҳар газ корхонасига бир иш билан борганимда, мутахассислардан бири: “Ягона дарча ишимизни эплолмади. Битта кўп қаватли уйда яшовчиларнинг ҳужжатларига иккита маҳалланинг номини ёзиб берибди. Қўшниси нариги маҳалла фуқароси, ўзи бошқа маҳалла фуқароси. Хуллас, яна ишимизни ўзимизга қайтарди”, деганди.\nХуллас, Давлат хизматлари марказига ишингиз тушадиган бўлса, бир кунда ишим битади, сарсон бўлмайман, деб хомтама бўлманг.


Зидан, Венгер, Блан — мураббийликка ким келади?\nЗидан, Венгер, Блан — мураббийликка ким...\n09.10.2018 19:02 0 1753\nМюнхеннинг «Бавария» клуби раҳбарияти Нико Ковачни истеъфога чиқариб, мураббийлар штабида жиддий ўзгартиришларни амалга оширмоқчи. Ковачнинг кетишига клуб президенти Ули Ҳёнессдан бошқа барча раҳбарлар рози ва улар аллақачон янги мутахассисни қидиришга тушишган.\nГерманиянинг «Bild» журнали маълумот беришича, баварияликларнинг қисқартирилган рўйхатига бир йўла уч француз кирди — Зайниддин Зидан, Арсен Венгер ва Лоран Блан. Улар ҳозир ишсиз.\nЭслатиб ўтамиз, Германия чемпионатининг еттинчи туридан сўнг Ковач бошчилигидаги «Бавария» 13 очко билан олтинчи ўринда боряпти. Мюнхенликлар чемпионат карвонбошиси — Дортмунднинг «Боруссия»сидан тўрт очкога ортда қоляпти.\nАрсен Венгер Бавария лоран блан зайниддин зидан\nСпорт 20/02, 09:44


10 та машҳур илмий-оммабоп хатолар » Скачать музыку бесплатно новинки музыки 2016-2017\n10 та машҳур илмий-оммабоп хатолар\nҲозирги кунда замонавий илм-фан ютуқларига қарамасдан, атрофимизда кулгули ва беъмани афсоналар яшашда давом этмоқда. Xabardor.uz сайти уларнинг баъзилари ҳақида маълумотлар бериб ўтади. 1. Қуёш сариқ рангда. Ер юзидаги деярли барча инсонлардан қуёш қанақа рангда деб сўралса, улар “албатта сариқ рангда”, деб жавоб беришади. Лекин бу аслида хато фикрдир. Сайёрамиз атмосфераси бўйлаб ўтадиган нурлар туфайли қуёш бизга сариқ рангда кўринади. Аслида эса қуёш оқ рангда. 2. Саҳроий кабр – дунёдаги энг катта чўл. Биз одатда чўл деганда қуми кўп ва иссиқ бўлган жойни тушунамиз. Лекин аслида чўл деб текислик ҳисобланган барча жойлар назарда тутилади. Шу нуқтаи назардан келиб чиқадиган бўлсак, дунёдаги энг катта чўл Саҳроий кабр эмас, балки чексиз музликлардан иборат бўлган Антарктида ҳисобланади. 3. Мобиль алоқа сунъий йўлдош орқали ишлайди. Бу афсона, навбатдаги ишга туширилган "алоқа йўлдоши" ҳақида келадиган СМС ҳабарлар туфайли вужудга келган. Бироқ, бу сунъий йўлдошларнинг мобиль алоқага ҳеч қандай алоқаси йўқ. Аслида эса, сизнинг мобиль қурилмангиздаги сигнал бир таянч станциядан бошқа станцияга занжир бўйлаб узатилади. Агар сиз бошқа қитъа билан улансангиз ҳам алоқа фазо орқали эмас, сув ости кабели орқали пайдо бўлади. 4. Буюк хитой девори – фазо орқали кўринадиган ягона техноген объектдир. Бу афсона XVIII асрда туғилган бўлиб, ҳатто шу кунгача айрим география ва тарих ўқитувчилари томонидан ҳақиқат сифатида таъкидланиб келинган. Бироқ, бугунги кунда Буюк хитой деворини махсус оптик воситалардан фойдаланмасдан туриб, орбита орқали ҳам, ойдан туриб ҳам кўриб бўлмаслиги исботланган. Бу хитой деворининг унчалик ҳам кенг эмаслиги (максимал 9,1 метр) ва ер билан бир хил рангда эканлиги билан изоҳланади. 5. Яшин ҳеч қачон бир жойга урмайди. Уради. Айниқса, бу жой ердан юқорида жойлашган бўлса. Мисол учун, АҚШдаги Empire State Buildingга яшин йилига 100 марта уради. 6. Ер шар шаклида. Аслида эса ер мукаммал даражадаги шар эмас. Кундалик айланишлар туфайли у қутблар томон яссилашган. Бундан ташқари, шуни қайд этиш керакки, қитъаларнинг баландлиги турли хил, шунингдек, ер юзасининг шаклини фасллар деформацияси бузиб кўрсатади. Қизиғи шундаки, ернинг шаклини ҳисоблаш учун, координата тизими учун асос бўлиб хизмат қиладиган бир қанча йўллар мавжуд. Россияда эса "1990 йилнинг ер ўлчамлари" деб номланган оригинал тизим ишлатилади. 7. Эверест - дунёдаги энг баланд чўққи. Бу гап нафақат афсона, шу билан бирга унчалик аниқ бўлмаган маълумотдир. Гап шундаки, Эверест агар уни денгиз сатҳидан бошлаб ҳисобланса, ҳақиқатдан ҳам дунёдаги энг баланд чўққисидир. Агар ҳисоб тоғ этагидан бошланса, энг баланд тоғ кўп қисми сув остида бўлган Мауна-Кея 10,203 метрли чўққисидир. Агар ер марказидан бошлаб ҳисобланса, "Энг баланд чўққи" – Чимборасо чўққиси ҳисобланади. 8. Сув электр узатади. Ҳар бир инсон электр ва сув бир-бирига зид нарсалар эканлигини билади. Бироқ, сув иссиқлик ўтказмайдиган изолятор материал ҳисобланади. Сувда деярли ҳар доим электр ўтказиш имконини берадиган бошқа аралашмалар мавжуддир. 9. Вазнсизлик – бу тортишишнинг йўқлигидир. Биз ҳаммамиз халқаро станция ахборотлари орқали астронавтларнинг вазнсизлик ҳолатида турганини кўрганмиз. Кўпчилик одамлар буни фазовий станциянинг ердан анча узоқ масофада жойлашганлиги ва у ерда тортишиш кучининг йўқлиги туфайли шундай ҳодиса содир бўлади деб ўйлашади. Аслида эса 350 км баландликда жойлашган станцияда тортишиш тезлиги 8,8 m / s² бўлиб, ер юзасидагига нисбатан бор йўғи 10% пастдир. Вазнсизлик бу ерда фазовий станциянинг орбита айланаси бўйлаб доимий харакати туфайли содир бўлади, натижада астронавтлар ҳамма вақт 7,9 km / s тезлик билан олға юрадилар. 10. Ўтмишда инсонлар ерни текис деб ўйлашган. Одатга қадимги цивилизацияларда инсонлар ерни текислигига ва ерни тошбақа устида турган учта фил ушлаб туриши ҳақидаги афсонага ишонишган деб ҳисоблашади. Гўёки, уйғониш даври олимлари ва буюк географик кашфиётлар туфайли дунё ернинг ҳақиқий шакли ҳақидаги маълумотга эга бўлган. Бироқ, бу гап ҳақиқатдан анча йироқдир. Милоддан аввалги 330 йилда Арасту ернинг думалоқлиги ҳақидаги далилни келтирган, милодий I асрда эса Плиний ернинг шарсимон эканлиги ҳақида барча томонидан қабул қилинган исбот сифатида ёзган. Ҳозирги кунда ҳам ернинг текислигига ишонувчи инсонлар бор. Уларнинг фикрича ер текис, бутун дунё ҳукуматлари эса буни яшириш мақсадида жаҳон миқёсида тил бириктиришган. Manba: xabardor.uz


Одамларни ҳурмат қилиш – Islom Nuri\n1. Шом подшоларидан бири Айҳам ибн Жабала Каъбани тавоф қилаётган эди. Бир саҳройи араб бехосдан унинг чўпонининг бир четини босиб олди. Жабаланинг жаҳли чиқиб, кўчманчи арабга тарсаки туширди. Кўчманчи араб Халифа Умар розияллоҳу анхуга шикоят қилди. Умар унга қасос олинсин деб ҳукм чиқарди. Шунда Жабала деди:\n– Мен шоҳ бўлсам, у бир оддий одам бўлса, бу қандай қилиб мумкин бўлади?\n– Ислом сизларнинг ўртангизни баробар қилган, – деди халифа Умар розияллоҳу анху\n– Менга бир кеча муҳлат бер, мен бу иш ҳақида ўйлаб кўрай – деди Жабала.\nКечаси бўлганида Жабала Умар розияллоҳу анхунинг қасос олишидан қўрқиб қочиб кетди.\nБу ҳикоятдан кўриниб турибдики, Айҳам ибн Жабалани кибр ва одамларга нисбатан ҳурматсизлик саҳройи арабни уришга мажбур қилди. Ваҳоланки у жазолашга арзигулик жиноят қилмаган. Лекин Умар ўзи у билан элга танилган адолатни ва ислом буйруқларига бўйсунган ҳолда ҳуқуқда одамларнинг ўртасида тенгликни яхши кўргани учун мартабада ундан паст бўлса ҳам, ўзгаларни ҳурмат қилишга бу шоҳни мажбур қилиш учун саҳройи арабга ундан ўчини олиб беришни тўғри деб топди.\n2. Маъмуни Аббосий даврида қозилар раиси Аксам ибн Яҳё деди:\n– Мен Маъмуннинг қасрида у билан ухлаётган эдим. У чанқаб қолди. Мени уйғониб қолмасин деб сув олиб келадиган хизматчини чақиришни истамади. Кейин кўрсам у оёқ учида юриб сув турадиган жойга борди. Ҳолбуки сув билан унинг етадиган ўрни орасидаги масофа узоқ эди. У сув ичди. Кейин бармоқларининг учида юриб орқага қайтди. Мен ухлаётган жойга яқинлашганда мени уйғотиб юбормаслик учун ўта эҳтиёткорлик билан қадам ташларди. Ниҳоят жойига етиб келиб ётди.\nМана бу ҳикоятда кўриниб турибдики, Маъмун салтанатнинг нуфузи ва ўзининг подшоҳлигига қарамасдан ўзгаларни кўп ҳурмат қилар эди. Шунинг учун у мусулмонларнинг халифаси бўлиш билан бирга халқнинг қалбига энг яқини эди. Одамларни ҳурмат қилиш дегани, бу сен уларни дилозор сўзлардан ва сенинг уларда бўлгани каби уларнинг ҳам сенда ҳақлари бор деб эътиқод қилишингдир. Агар шундай қилсанг, сизларнинг орангизда бирдамлик алоқалари кучайиб, муҳаббат омиллари зиёда бўлади, сизлар бахтли инсонлар бўлиб яшайсизлар.\nҚуйидаги одобларга риоя қилиш ҳам одамларни ҳурмат қилиш жумласидандир:\n1. Саломни ошкора бер ва кўришганда табассум қилиб, очиқ чеҳралик бўл. Чунки юзни буриштириш ва кибр сенга бўлган одамларнинг нафратини оширади.\n2. Ўзинг учун яхши кўрган нарсани одамларга ҳам яхши кўр ва ўзинг учун ёмон кўрган нарсани одамларга ҳам ёмон кўр. Агар автобус ёки трамвайда ўтирган бўлсанг, ўзингга етарли жойдан ошиғини банд қилма. Чунки бошқа одамни ёнингда ўтиришидаги ҳаққидан маҳрум қилиб қўясан.\n3. Сенга гапираётган одамга овозингни баланд кўтарма. Агар улар ота-онанг, ўқитувчинг каби сендан ёши ва даражаси катта бўлган киши бўлса, сенга гапираётган пайтда унинг сўзини бўлма.\n4. Ўзингнинг ёки машинангнинг овози билан ёки тез юришинг билан одамларни безовта қилма. Чунки йўлда ёш болалар, заифа аёллар, ожиз чоллар бор. Сенинг бу қилмишинг уларга озор беради.\n5. Камбағални камбағаллиги учун таҳқирлаш ва бечораҳол ёки ногирон ёки баданида айби бор инсонларни масхара қилма. Балки уни мубтало қилган нарсадан сени саломат қилганлиги эвазига Аллоҳга шукр қил.\n6. Бирон кишини у ёмон кўрадиган лақаб билан чақирма. Дўстларинг ва тенгдошларинг учун лақаблар ўйлаб топма. Чунки бу уларнинг ҳис туйғуларига озор бериш демакдир.\nАллоҳ таъоло ўзининг ушбу сўзида кўп одобларни зикр қилди:\n“Эй иймон келтирганлар, (сизлардан бўлган) бирқавм (бошқа) бир\n(мўмин) қавмдан масхара қилиб кулмасин-эҳтимолки, (ўша масхара қилинган қавм)\nулардан яхшироқ бўлсалар. Яна (сизлардан бўлган) аёллар ҳам (бошқа мўмина)\nаёлларга (масхара қилиб кулмасинлар)-эҳтимолки, (ўша масхара қилинган аёллар)\nулардан яхшироқ бўлсалар. Ўзларингизни (яъни бир-бирларингизни) мазах қилманглар\nва бир-бирларингизга лақаблар қўйиб олманглар!”


ХУШХАБАР: Terashop.uz интернет-дўконимиз ишга тушди! Ўзбекистон бўйича элтиб берилувчи Samsung смартфонларининг 570 000 сўмдан бошланган нархлари (2018 йил 8 июнь) - Terabayt.Uz\n6 479 000 сўм\n1 419 000 сўм\n9 099 000 сўм\nRedmi 6A 16GB Grey (Asia)\n839 000 сўм\n1 790 000 сўм\nApple iPhone XS Max 64GB Gold DUOS\n10 799 000 сўм\nХУШХАБАР: Terashop.uz интернет-дўконимиз ишга тушди! Ўзбекистон бўйича элтиб берилувчи Samsung смартфонларининг 570 000 сўмдан бошланган нархлари (2018 йил 8 июнь)\nСизга мамнуният билан шуни маълум қиламизки, Terabayt.uz сайтининг Terashop.uz интернет-дўкони ўз фаолиятини бошлади. Энди смартфон, планшет, ноутбук ва бошқа турли электроника жиҳозларини бевосита ўзимиздан харид қилишингиз мумкин.\nЎҚИНГ: Электрон савдо: Шавкат Мирзиёев жаҳондаги энг илғор тажрибани қўллашни буюрди\nTerashop.uz интернет-дўконидан фойдаланиш жуда қулай, унда харид имкониятлари жуда катта, товарлар сафи мунтазам кенгайиб боради. У ерда харидлар учун тўлов усуллари ҳамда етказиб бериш шартлари билан танишиб чиқишингиз мумкин. Электрон гаджетлар сотувчилар учун эса дўконимиз ҳамкорлик таклиф этади.\nОнлайн дўконимиздаги ҳар бир товарнинг қисқача тавсифи ҳамда суратлари берилган. Тегишли девайс билан батафсил танишиш қулай бўлиши учун, у ҳақда Terabayt.uz сайтидаги тавсифга йўлловчи ҳаволалар ҳам жойланган.\nХулласи калом, Terashop.uz интернет-дўконига бир кириб кўринг, барчасига ўзингиз амин бўласиз.\nШундай қилиб, бугунги илк нархномамизда дунё бўйлаб энг оммалашган брендлардан бири – Samsung Galaxy смартфонларининг нархларини эътиборингизга ҳавола этаётирмиз.\nДемак, Terashop.uz интернет-дўконида Samsung Galaxy смартфонларини қуйидаги нархларда харид қилишингиз мумкин: (рўйхат нархларнинг ўсиб бориши тартибида тузилган):\nGalaxy J1 Mini Black – 570 000 сўм\nGalaxy J1 (2016) Gold – 830 000 сўм\nGalaxy J1 (2016) Black – 840 000 сўм\nGalaxy J3 (2016) White, Black – 895 000 сўм\nGalaxy J2 Prime Gold, Silver, Black – 935 000 сўм\nGalaxy J3 (2017) Gold, Black – 1 185 000 сўм\nGalaxy J5 Prime Gold – 1 190 000 сўм\nGalaxy J5 Prime 2016 Black – 1 195 000 сўм\nGalaxy J7 NEO Black – 1 285 000 сўм\nGalaxy J5 (2017) Black – 1 485 000 сўм\nGalaxy J7 (2017) Gold, Black, Blue – 1 830 000 сўм\nGalaxy A5 (2017) Gold, Black – 2 150 000 сўм\nGalaxy A8 2018 Gold – 2 975 000 сўм\nGalaxy A8 2018 Grey – 2 985 000 сўм\nGalaxy A8+ (2018) Gold, Black – 3375000 сўм\nЮқоридаги смартфонлардан бирини ёки бошқа бирор гаджетни харид қилиш учун Terashop.uz интернет-дўконимизга ўтишингиз мумкин.\n#Samsung Galaxy #андроид смартфон #нархлар #хабарлар\n1 426 000 сўм\nSamsung Galaxy A7 (2017) Blue\n2 819 000 сўм\n5 442 000 сўм\n1 889 000 сўм


11:26 21 Феврал 2020\n14:11 18.01.2020 (Янгиланган 14:14 18.01.2020) Ҳавола олиш\nПрезидент томонидан тақдим этилган сенаторлар рўйхати эълон қилинди. Ундан 16 киши ўрнига 13 киши тақдим этилган.\nТОШКЕНТ, 18 янв - Sputnik. Ўзбекистон президенти Шавкат Мирзиёев Конституциясининг 77-моддаси ҳамда Ўзбекистон Республикаси Сайлов кодексининг 75-моддасига мувофиқ Олий Мажлиси Сенати аъзоларини тайинлаш тўғрисида фармонни имзолади.\nПрезидент фармонига мувофиқ 13 нафар сенаторлар рўйхати тасдиқланди:\nМаълумот учун, Ўзбекистон Олий Мажлисининг юқори палатаси - Сенат, ҳукуматининг ҳудудий кесими принципини ўзида акс этган бошқарув органи бўлиб, жами 100 нафар сенатордан иборат. Қонунга кўра Сенатга ҳар бир вилоятдан 6 нафар сенатор сайланиши ҳамда президент томонидан 16 нафар сенатор тасдиқланиши назарда тутилган.


Ота-онаси қилган гуноҳнинг касри (касофати) боласига урадими? - Musulmonlar\nСавол: Халқ орасида шундай гаплар бор: “Ота-онаси қилган баъзи гуноҳлар эвазига уларнинг ёш гўдаклари жазоланади, отани қилган гуноҳи болага уради”, ёки: “Хотин кишининг гуноҳи эрининг ишларини юришишига таъсир қилади.” Бу ҳақда Аллоҳ нима деган?\nЖавоб: Аллоҳ таоло Қуръони Каримда шундай марҳамат қилади:\n“Ҳар ким ўз қилмишидан чекади. Биров бировнинг гуноҳини жавобгарлигини олмайди.” (Анъом 6/164) Яъни, ҳамма ўзи учун жавоб беради.\n“Ёки унга Мусонинг ва (аҳдига) вафодор зот бўлган Иброҳимнинг саҳифаларидаги сўзлар хабари берилмаганмиди?! Ҳеч бир кўтаргувчи (яъни гуноҳкор жон) ўзга жоннинг юкини (яъни гуноҳини) кўтармас! Инсон учун фақат ўзи қилган ҳаракатигина бўлур (яъни ўзгаларнинг қилган яхши амалларидан унга бирон фойда етмас). Унинг қилган саъй-ҳаракати эса яқинда (Қиёмат кунида) кўринур. Сўнгра у (ўша саъй-ҳаракати учун) тўла-тўкис жазо-мукофот олур. Албатта охирги чегара ёлғиз Роббингиз олдига (бормоқлик)дир. Албатта кулдирган ҳам, йиғлатган ҳам Унинг Ўзидир. Албатта ўлдирган ҳам, тирилтирган ҳам Унинг Ўзидир.” (Нажм 53/36-44)\n“Ким тўғри йўлда юрса, у ўзи учун юрар. Ким тўғри йўлдан чиқса, у ҳам ўз зиёнига чиқади. Ҳеч ким бошқа бировнинг юкини (гуноҳини) кўтармайди. Биз, элчи (оятларимизни етказиб, оогоҳлантиргувчи) жўнатмай туриб азоблагувчи эмасмиз.” (Исро 17/15)\nОз бўлса-да оятлар ҳақида тафаккур қилган ва ўз фитрадидан келиб чиқиб тўғри мулоҳаза қилган одам, бу оятлардан тўғри ва керакли хулоса чиқариб олади.\nБолалар оталарининг гуноҳларидан эмас, балки болага бўлган эътиборсизликларидан тортиши мумкин. Худди шундай, эрлар ҳам аёлларининг бепарволиклари ва масъулиятсизликларидан тортиши мумкин, холос.\nОта-оналар болаларни ёшлигида олиш керак бўлган таълим-тарбия ва бошқа ишлардан маҳрум қилиб қўйиши оқибатида, болаларни келажагига катта зарар етказиши ва болани ҳаётига катта салбий ўтказиши турган гап.\nБола Она Ота-она


11:20 / 13.09.2016\nБугун Нью-Йоркда БМТ Бош Ассамблеясининг 71-сессияси ўз ишини бошлайди. Сессиянинг расмий очилиш маросими БМТ қароргохида маҳаллий вақт билан 15.00да, Тошкент вақти билан 24.00да бошланади. Унинг ишида БМТга аъзо барча-193 мамлакат вакиллари иштирок этади. БМТ бош котиби Пан Ги Мун ва Бош Ассамблея 71 сессиясининг раиси, Фижи давлатининг БМТдаги доимий вакили Питер Томсоннинг сўзга чиқиши кутилмоқда.\nУндан аввал, бир дақиқа сукут сақлаш, дуо ва фикр-мулоҳазалар билдирилган ҳолда Бош Ассамблеяси 70 сессиясининг ёпилиш тадбирлари бўлиб ўтади. 70 сессиянинг раиси Могенс Люккетофт болғачани уч марта уриш йўли билан тадбирларни якунлайди.\nТаҳлилчиларнинг фикрича, сўнгги бир йил давомида БМТ иштирокида халқаро ҳамжамият учун муҳим бўлган қарор ва ҳужжатлар қабул қилинган. Масалан, ўтган йилнинг сентябр ойида қашшоқлик, очарчилик ва касалликларга қарши кураш йўлида 2030 йилгача бўлган муддатга мўлжалланган глобал тараққиёт кун тартиби тасдиқланди. Бундан ташқари, глобал иқлим ўзгаришларини бартараф этиш мақсадида келишувга эришилди.\nПитер Томсон берган баёнотга қараганда, у Бош Ассамблея раиси сифатида аввалги сессия томонидан қўлга киритилган ютуқ ва муваффақиятларни янада ривожлантиришни ва барча мамлакатлар манфаатларини ҳимоя қилишни ўз олдига мақсад қилиб қўйган.\n“Биз бир-биримизга боғланганмиз. Бизни нафақат БМТ Низоми боғлаб туради. Бизни 2030 йилгача бўлган муддатга мўлжалланган тараққиёт кун тартиби бир-биримизга боғлайди”,- деган эди Питер Томсон шу йилнинг июн ойида Бош Ассамблея 71-сессияси раиси этиб сайланганидан сўнг. Питер Томсоннинг айтишича, навбатдаги сессия давомида давлатлар кун тартибидаги глобал тараққиёт режасини ҳаётга татбиқ этишни тезлаштиришлари керак бўлади.\nТомсон “71- сессия якунида биз қилинган ишлар юзасидан ҳисобот беришимиз керак. Биз тараққиёт йўлида ўз олдимизга қўйган 17та Мақсадни амалга оширишда муваффақиятларга эришишимиз лозим”, дея, кун тартибидаги вазифалар фарзандларимиз ва невараларимиз фаровонлигига хизмат қилишини эслатиб ўтди. Унинг фикрича, бу мақсадлар ҳаётга татбиқ этилмаса келажагимиз хавф остида қолиши мумкин.\nТаҳлилчиларга кўра, БМТ Бош Ассамблеяси 71-сессияси кун тартибига 170га яқин масала киритилган. Улар орасида тинчлик ва хавфсизликни сақлаш, ирқчиликка, диний камситишларга ва терроризмга қарши кураш, Африка мамлакатларини ривожлантириш, инсонпарварлик ёрдамларини мувофиқлаштириш, атроф-муҳит муҳофазаси, инсон хуқуқлари билан боғлиқ масалалар ҳам бор. Шунингдек, гиёҳванд моддалар устидан назорат, тинчликни сақловчи амалиётларни молиялаштириш, қуролсизлантириш каби масалалар ҳам кун тартибига киритилган. БМТ, жумладан Хавфсизлик Кенгашини ислоҳ қилиш масалаларини муҳокама қилиш ҳам давом эттирилади.\n71 сессиянинг кун тартибидаги масалалар орасида муҳожирлик билан боғлиқ муаммолар ҳам бор. БМТнинг мазкур муаммо билан боғлиқ илк мунозаралар 19 сентябрда бўлиб ўтади. 20 сентябрда эса, АҚШ президенти Барак Обама раислигида муҳожирлар муаммосига бағишланган саммит бўлиб ўтади. Учрашувда мамлакатларга қочқин ва муҳожирларни қабул қилиш масаласида ўз зиммаларига янги мажбуриятларни олиш вазифаси юклатилади. Халқаро ҳамжамият вакилларининг айтишича, мазкур ҳар икки анжуман бир-бирини тўлдиради. БМТ маълумотларига қараганда, бугунги кунда жаҳонда 20 миллионга яқин қочқин ва мамлакатларнинг ўзида дарбадар юрган 40 миллионга яқин фуқаролар рўйхатга олинган.\nУмумсиёсий мунозараларда 150га яқин мамлакатнинг давлат ва хукумат раҳбарлари, 30та мамлакатнинг ташқи ишлар вазирлари иштирок этиши кутилмоқда. Бир ҳафта мобайнида улар томонидан жаҳондаги бугунги вазият, инсоният олдида турган чақириқ ва таҳдидлар юзасидан фикрлар билдирилади. Бу йилги асосий мавзулар глобал иқлим ўзгаришлари, террор хавфи, Яқин Шарқ ва Шимолий Африка мамлакатларидаги вазиятлар ва муҳожирлар билан боғлиқ инқирозлар бўлиши аниқ.\nШуни ҳам қайд этиш жоизки, БМТнинг бу галги анжумани келаси йилнинг январь ойида хокимиятни топширадиган АҚШ президенти Барак Обама учун сўнггиси бўлса, Буюк Британия бош вазири Тереза Мэй учун биринчисидир. Бош котиб сифатида Пан Ги Мун ҳам сўнгги бор бу каби йирик анжуманда иштирок этади. Унинг ваколатлари шу йилнинг 31 декабрь куни якунланади. Янги бош котиб октябрь ойида сайланади.


УКОТАР буржи (23 ноябрь — 21 декабрь) эркаклар ва аёллар характерлари мослиги - HAQIDA\nАвтор HaQidA На чтение 18 мин Просмотров 308 Опубликовано 21.04.2021\nТўғри келмайдиган жуфти: Паризол.\nЁқтирадиган ранги: кўк. мовий.\nОмадли кунлари: пайшанба.\nОмадсиз кундари: чоршанба.\nЁқтирадиган гули: қовғагул, атиргул.\nОмадли рақамлари: 3, 4. 9.\nЎқотар — Қўй буржлари орасидаги мослиги\nЎқотар — Бузоқ буржлари орасидаги мослиги\nЎқотар — Эгизаклар буржлари орасидаги мослиги\nЎқотар — Қисқичбақа буржлари орасидаги мослиги\nЎқотар — Арслон буржлари орасидаги мослиги\nЎқотар — Паризод буржлари орасидаги мослиги\nЎқотар — Тарози буржлари орасидаги мослиги\nЎқотар — Чаён буржлари орасидаги мослиги\nЎқотар — Ўқотар буржлари орасидаги мослиги\nЎқотар — Тоғ эчкиси буржлари орасидаги мослиги\nЎқотар — Қовға буржлари орасидаги мослиги\nЎқотар — Балиқ буржлари орасидаги мослиги\nАгар ўқотар буржи вакили ўзи билиб-билмай саломатлигига путур етказиб қўймаса. у узоқ умр кўриши мумкин.\nЎкртар буржи вакили аксар хрлларла ўпка, жигар. қўл. елка ва ошқозон-ичак касалликларини бошидан кечирали. Лекин ҳатто ҳалокатга учраган ўкртар буржи вакилини ҳам узоқ муллат каравотга михланиб ётишга мажбур этиб бўлмайли.\nБу бурж вакиллари таваккалчи, кескин феъл-атворга эга шахсларлир. Кийим танлашла уларга ҳамроҳлик қилганлар ўта сабр-тоқатга эга бўлишларини маслаҳат берамиз.\nУлар ўзларилан кейин маълум из крллиришга ўч. Бу йўлла ҳеч қанлай тўсиқ ўкртар буржи вакилини тухтата олмайли.\nЎкртар буржи вакили ҳеч қачон ёлғиз ишлай олмайли. Фақат жамоа сафила бўлишни ихтиёр этали. Бошлиққа нисбатан ўта ҳурмат билан муносабатда бўлиши ёхуд аксинча. ўз фикрини сира тап тортмасдан айтиб ташлаши ҳам мумкин.\nАммо катта пул топишга нўноқроқ. Қисқа қилиб айтганда. тадбиркорлик ўкртар буржи вакилига хос эмас.\nУ арслон ва қўй буржи вакили каби эҳтиросга бой эмас. Шунга қарамасдан, баландроқ дорга осилишни хуш кўради. Ўкртар буржида туғилган эркаклар жуда шинам уйларни. яхши уй бекасини орзулашади. Бу тоифадаги эркаклар яхши ота ва ҳимоячи бўла олишади.\nАёллар эса ўта мағрур. ўзини ҳаддан зиёд севади. Эркаклардан муҳаббатдан ташқари, ҳурмат талаб қилишга одатланишган. Агар эркак доимо таъзимда бўлса. ўкртар буржида туғилган аёл ўзини янада яхши ҳис эта бошлайди.\nБу иттифоқ жуда омалли десак. сира хато бўлмайди. Ўқотар буржида тугилган аёл қўй буржида таваллуд топган эркакни ёқтириб қоллими. тамом, эҳтирос шу қадар тез пайдо бўладики, қўй буржи вакили бўлмиш эркак қанлай унинг асирига айланганини сезмай қолади.\nБашарти, уларни иш бирлаштирса, ҳаётда кўз кўриб қулок эшитмаган муваффақиятларга эришишлари тайин.\nИкковлари ҳам саёҳатларни, таваккалчиликни жондан ортиқ кўришади. Биргаликлаги ҳаётни жуда осоник билан байрамга айлантира билишади.\nҲамиша яқин дўстлар даврасида бўлишади. Фақат бу икки бурж вакилларидан ташкил топган жуфтлик кўпин- ча фарзандсизлик туфайли азобланади.\nҚўй буржи вакили ўқотар буржи вакилининг ҳимояси, қўллаб-қувватлашлари натижасида ҳам маънан, ҳам жисмонан улғайиб боради. Агар ораларига совуқчилик тушиб қолса. ўкртар буржи вакили жуфтини тушунишга ва вазиятни юмшатишга киришади.\nИшда қўй буржи вакили ўқотар буржи вакилини доимо назорат остида сақламайди. Ўз хрлича ишлаш имконини беради. Бу ўқотар буржи вакилига албатта маъқул тушади ва улар юритаётган иш фақат омад гаровига айланади.\nБу иттифоқнинг узоқ вақт сақланиб қолишига деярли кафолат йўқ. Ҳатто уларни эхтирослар ҳам бирга яшаб ўгишга мажбурлай олмайди.\nБу икки бурж вакили дастлабки лахзадарда бошқалар сингари бир-бирларига мех.р кўрсатишдан, бир-бирлари билан фахрланишдан чарчашмайди. Айниқса. бузоқ буржи вакили ўз жуфтини хар куни интиқлик билан кутади. эркалашларини согинади. Бироқ вақти келиб тушуниб етадики, у алданибди. Шунда у жуфтидан қаттиқ ранжийди.\nБундай оила одатда севгига нисбатан шерикчилик. молиявий ҳамкорлик эвазига қурилади. Гарчи уй улар учун бир-бирларини чуқур тушуниб етишда асосий кафолат ҳисобланса-да. бу икки бурж вакили уйда ҳам жан- жаллашишни бас қила олишмайди.\nУларнинг ҳар бири оилада ўзининг шартини қўйишга интилади. Натижада ўкртар буржи вакили ўзи учун жуда қимматбахр ҳисобланган эркинликни, бузоқ буржи вакили эса эртанги кунга ишончини йўкртади.\nЛекин уларнинг мос жиҳатлари ҳам йўқ эмас. Бузоқ буржи вакилининг дунёнинг жуфтига нисбатан яхшироқ англай олиши ўкртар буржи вакидини ҳайратга солади. Агар бузоқ буржи вакили бирор ишнинг бошини тутиб, арзирли натижага эришса, шу ондаёқ ўқотар буржи вакилининг ҳам ичига ўт тушади-ю, беихтиёр уни қўллабқувватлашга ўтади.\nИшда агар ўкртар буржи вакили раҳбарикни ўз қўлига олса, ўртадаги муносабатлар янада яхшироқ бўлади. Чунки бузоқ буржи вакили раҳбарликдан кўра оддий ходим бўлиб крлишни маъқул кўради.\nМолиявий ҳамкорлик ҳам омадли кечади.\nЎқотар Эгизакдар буржи вакидига қарама-қарши бурж ҳисобданади. Шунинг учун муносабатлар ё яхши ва фойдали. ё бунинг акси бўлиши мумкин.\nБу буржлар остида таваллуд топганлар олдинига бирбирларига талпиниб яшашади. Икковлари ҳам гинали эмас. Ўртадаги барча хафагарчиликларни тез унутиб юборишади. Муносабатларда уларни муаллим ва ўқувчи сифатида баҳоласа бўлади. Эгизаклар буржи вакили жуфтининг талайгина инжиқликларига барлош бериб уни тўғри ва осойишта ҳаётга ўргатиши лозим бўлади.\nАгар жуфтлик ўрта ёшла бир-бирларини топса, ишонаверинг, никоҳ бир умрга сақланиб қолиши тайин. Фарзандлар, дўстлар. иш ва ёшдаги катта фарқ ҳам ушбу оиланинг мустаҳкамлигини таъминлаб беради. Фақат бир муаммо бор. Удар пуд ва пул топиш масаласига турлича ёндашишади.\nИшда ўкртар буржи вакили раҳбар лавозимида бўлса ва эгизакларга ўзига ёқадиган ва қизиқарли вазифаларни топширса. мақсадга мувофиқ бўлади. Эгизаклар бундай юмушларни крйиллатиб адо этишади.\nБу иттифоқ ҳамиша ўзгаларнинг диққат марказида бўлади. Бунга асосан қисқичбақа буржи вакили сабабчи. Айнан у ўкртар буржи вакилидан рўзғордаги мажбуриятларини адо этишни талаб қилиб. барчанинг эътибори- ни тортади. Бироқ ўқотар буржи вакилига бу талаблар унчалик маъқул бўлмайди. У эркинликни севади ва бу йўлда ҳар қандай бахрнани ўйлаб топа билади.\nҚисқичбақа буржи вакили табиатан ўта сирли. Ўқотар буржи вакили эса аксинча қувноқ ҳаётни севади. Мана шу қарама-қаршиликлар ҳам уларни тинч яшашга қўймайди. Турли норозиликларни келтириб чиқаради.\nТўғри, ўқотар буржи вакили ўз жуфтини жондан ортиқ севади. Буни қисқичбақа буржи вакили билишини.\nтан олишини хоҳлайди. Қисқичбақа буржи вакили эса ҳануз бепарво. ўз хаёллари билан банд. Иложи борича қувноқлик тарафдори бўлмиш ўкртар буржи вакилидан нарирок бўлишни истайди.\nНима килсин? Бу ўкртар буржи вакили учун фожиадан бўлак нарса эмас. У бошкачарок ҳаёт кечиришни. бошкалар каби оилавий ҳаётидан баҳра олишни орзу қилганди.\nАгар қисқичбақа буржи вакили аёл бўлса. у ўкртардан муҳаббат. меҳр. эътибор кутади. Башарти бунинг акси бўлиб чиқса, аёл мисоли телба қиёфасига киради. Бу иттифоқ дунёқарашларнинг ўзгаришига, яъни. бир хил фикрлашга асосланган бўлиши лозим. Ўқотар буржи вакидини жуфти қўддаб-қувватдаса. у тоғни тодкрн қидишга тайёр бўдади.\nИшда агар қисқичбақа буржи вакиди раҳбарлик лаво- зимида бўдса, ўқотар буржи вакилининг қалбига йўл топиш учун айёрдик йўлларини ўйлаб топиши лозим. Шундай қилса. ўқотар буржи вакили ҳар қандай топширилган вазифани сидқидилдан уддалай олади.\nЎқотар буржи вакиди раҳбар бўлса, қисқичбақа буржи вакилларининг иккиюздамачилик одатларидан эҳтиёт бўдиши тадаб этидади.\nБу иггифоқ жуда қизиқарди саргузашт. хрдисадарга бой. Арслон буржи вакили табиатан ҳукмдорликни хуш кўради. Шундай экан, ўқотар буржи вакиди буни тўғри англаган хрлда барча ҳукмдорлик ҳуқуқларини унга топ- шириши шарт. Шунда арсдон буржи вакилининг чексиз муҳаббатига сазовор бўлади.\nУмуман, бу иттифоқ иккала бурж вакили учун ҳам омадли кечади. Агар уларни иш бирлаштирган бўлса. биргадашиб кўз кўриб қудоқ эшитмаган муваффақиятларни қўлга киритишлари мумкин.\nДоимо дўстлар қуршовида умр кечиришади. Бир-бирларига камдан-кам ҳодларда хиёнат қидишади.\nАрслон буржи вакили — эркак жуфтининг ишқида куйиб-ёнади. ўз ҳаётидан миннатдор бўлиб яшайди. Бунга. албатта. ўкртар буржида туғилган аёлнинг рўзғор бобида тажрибали ва билоғонлиги сабабдир.\nАрслон буржи вакили аёл бўлса. эркинликни севувчи ўкртар буржи вакили билан бирга яшаши осон кечмайди. У жуфтининг оила учун жон куйдиришини, доимо ёнида бўлишини хоҳлайди.\nУларнинг иккови ҳам саёҳатларни, байрамларни, яхши инсонлар билан учрашишни жондан ортик кўришади. Бундан улар факат баҳра олишади. Ишда уларни бир- бирларига бўйсундириш жуда мушкул. Лекин келишиб меҳнат кила олишса, ўзлари истаган натижаларни кўлга киритишлари тайин.\nБу иттифоқ талайгина муаммолардан иборат. Икки бурж вакили ҳаётда тил топиша олмай азобланишади. Паризод буржи вакилига ўкртар буржи вакилининг ҳар гапни очиқдан очиқ гапиравериши. рўзғор икир-чикирларига аралашавериши ёқмайди.\nАввалига ўкртар буржи вакили одатдагидек жуфтининг барча камчиликларига кўз юмиб, унинг ишқида куйиб яшайди. Эътибор. меҳр, муҳаббат истаганча тақдим этилади. Афсуски. орадан ҳеч қаича вақт ўтмай томонлар бир-бирларининг сув юзига қалқиб чиққан камчиликларини кўришади-ю, афсонага айланаёзган муҳаббат сўна бошлайди.\nПаризод буржи вакили садоқатли. Уни хафа қилишса, хиёнат қилишса. ортиқча гапириб ўтирмайди. Бир бурчакка ўтади-ю, ўз дардларини кўз ёшлари билан ювишга уринади.\nЎқотар буржи вакили — эркак оилавий ҳаётдаги бир хилликлардан безади. Лекин муваффақиятларида жуфтининг ёқимсиз жиҳатлари ҳам ёрдам бераётгандек, иложи борича жанжаллардан нари бўлишга интилади. Яъни, келишмовчиликларни ҳам омад гарови дея ҳисоблайди.\nПаризод буржида туғилган эркак ўз хаёллари билан яшашни хуш кўради. Гарчи оиласидаги кўплаб гап-сўзлар. тутилаётган ишлар ўзига ёқинқирамаса-да, қўл силтайдида. бошқа юмушлар билан машғул бўлади.\nИшда эса уларнинг муносабатлари оиладаги муносабатларнинг аксидир. Паризод буржи вакили раҳбарикни крйиллатади. Ходимларнинг кўнглига йўл топишда унга етадигани йўқ. Мабодо у ходим бўлган тақдирда ҳам барибир ўқотар буржи вакили билан тил топишиб ишлай билади.\nМолиявий масалаларда ҳам улар ўртасидаги битимлар фақат омад келтиради.\nБу икки бурж ўртасидаги муносабатлар жуда қизиқ кечади. Улар бир-бирларини тезда тушуна олишади ва никоҳ жуда омадли кечади. Дунёқарашлари ҳам деярли бир хил. Айниқса, тарози буржи вакилининг ҳаётда ҳазил-мугойибага мойиллиги ўртада юзага келадиган майдачуйда келишмовчиликларни йўққа чиқаради. Ўқотар буржи вакили унга бутун қалбини беради.\nИккала бурж вакилининг ҳам ўзига хос жиҳатлари мавжуд. Масалан, тарози буржи вакили ўта босиқ, ҳар бир масалага жиддий ёндашади ва чуқур фикрлайди. Айни шу жиҳати сал нарсага ловиллаб кетаверадиган ўкртар буржи вакилини хотиржамроқ бўлишга ундайди.\nЎқотар буржи вакили — эркак эркинликка ўч ва ўзига ҳаддан зиёд эрк беришни хуш кўради. У ўзини оиладаги барча мажбуриятлардан олиб крчади. Лекин шунга қарамасдан тадбиркорлик бобида тенгсиз. Ғояларни топади. Фақат уларни рўёбга чиқаришга келганда. тўхтаб крлади. Демак. бу ғояларни фақат тарози буржи вакили бўлмиш аёлгина ҳаётга татбиқ этиши керак.\nАгар ўкртар буржи вакили аёл бўлса, бу оила янада бахтли деяверинг. Биргаликдаги ҳаёт асосан ҳазил. ўйинкулги ва хурсандчилик билан кечади. Ишда улар тез тил\nтопишади ва ҳар кандай оғир юмушни ҳам биргаликда муваффакиятди амадга ошира олишади.\nЎқотар буржи вакили раҳбар бўлган такдирда, тарози буржида туғилганлар шу нарсани ёдда саклашлари лозим. Раҳбарга ҳадеганда акл ўргатавериш яхшиликка олиб келмайди. Чунки ўкотар буржи вакили шундок ҳам ҳаммасини кўриб. мулоҳаза килиб туради.\nЧаён буржи вакилининг бемаврид рашки, жанжалга йўналтирилган ёкимсиз суҳбатларии тезда кечириб, оилага тинчлик-хотиржамлик бағишлай олади. Шу ўринда, ўкртар буржи вакили ҳам эсда тутиши керакки. чаён буржи вакилидан сир яширишнинг сира иложи йўк. Унинг сезги аъзолари аъло даражада ишлайди.\nЎкртар буржи вакили эркак бўлса, оилавий ҳаёт янада ширин кечиши мумкин. Негаки, у эркак зиммасига олиши зарур бўлган барча мажбуриятларни ҳис этади ва ўз вактида вазифасини уддалайди. Чаён буржи вакили аёл ҳам ўзининг аёллигини унутиб кўймаган ҳолда ёстикдошининг раъйига караб иш тутади.\nАгар чаён буржи вакили эркак бўлса. ўзининг бети- ним рашки билан жуфтининг сабр косасини тўлдиради. Айниқса, аёлини ўзига бўйсундиришга уриниши никоҳ бузилишига олиб келиши ҳеч гап эмас.\nСабаби. ўкотар буржида туғилган аёл ўз кадр-кимматини яхши билади. Башарти чаён буржи вакили ҳаётда адашиб, оғир руҳий тушкунликка тушган бўлса. ўкртар буржи вакили унга жуда яхши ҳамдард бўла олади. У ўкртар буржи вакили- дан ҳам маънавий. ҳам моддий кўмак олади.\nИшда ўкртар буржи вакили чаён буржи вакилига ёкадиган ишларни топширса. унинг кечикиш ва шунга ўхшаш камчиликларига эътибор каратавермаса, кутилган натижаларга эришишлари тайин.\nРаҳбар чаён буржи вакили бўлган такдирда ўкртар буржида туғилган ходимга ҳадеганда босим ўтказавермагани маъқул. Ўкртар буржи вакилининг ғурури ўзига етгуича баланд. Бировларга бўйсуниши қийинроқ.\nМабодо қалбига йўл топса, ўқотар буржи вакилидан яхши ходим бўлмайди. Ҳар қандай ишни кутилгандан ҳам зиёда қилиб бажаради.\nУларнинг иккаласи ҳам ўз хаёллари билан яшайди, эркин нафас олиш илинжида ўзларини ўтдан чўққа уришади. Шундан келиб чиқиб айтиш мумкинки, аксар хрлларда бу бир хил бурж остида тугилган жуфтлик узоқ вақт бирга бўла олмайди. Фақат иш юзасидан. молиявий томондан мақсадлар уйғун келсагина никоҳ бир умрга сақланиб крлиши мумкин.\nУлар мажбурият деган тушунчани ўзларига сингдира олишмайди. Қачон қараса. оилада ўзгалар устидан ҳукм- ронлик қилишга интилишади. Мана шу нарса кўпинча ўзаро жанжалларга сабаб бўлади.\nЎкртар буржи вакили бўлмиш аёл ҳам, эркак ҳам ҳаётда ўзларинигина яхши деб тан олади. Бошқаларга сал юкррироқдан туриб боқишга одатланишган. Ҳатто, ўзгаларга ўхшаб шунчаки жанжаллашиб қўя қолишни ҳам билишмайди. Дарҳол жазавага тушиб, жисмоний куч ишлатишга ўтиб қўя қоли- шади.\nИкковлари ҳам ўта эҳтиросли. Аммо негадир ўз жуфтидан кўра ўзгалар билан бўлишни маъқул кўришади. Кўрибсизки, хиёнат содир этилади. Рашк бобида тенгсиз ҳисоблаиган ўкртар буржи вакиллари энди бир-бирларига қарши ростакамига “уруш” эълон қилишади.\nХуллас. бир хил бурж остида туғилган бу жуфтлик ё бир-бирини қатгиқ севиб, бутун умр бирга яшайди. ё аксинча масалани бошидаёқ ҳад этиб қўя крлади.\nИшга келсак, уларнинг иккови ҳам раҳбарлик лавози- мига ўч ва шунинг учун ҳам бирга ишлаш уларга осон кечмайди. Ходим даражасида крлган ўкртар буржи вакили раҳбарлик курсисида ўтирган бурждошига нисбатан кун сайин нафрат ҳиссини туя боради ва бир кун келиб албатта “портлай”ди. Шундай экан, улар келишган хрлда раҳбарликни бўлишиб фаолият юритганлари дуруст.\nШундагина ташкилот, корхонанинг келажаги порлоқ бўлади.\nФақат улар бегоналарга қаттиқ ишониб юборишмаса бас.\nБу иттифоқ турли ходисалар, ғоялар ва шу билан бир қаторда ҳиссиётларга бойдир. Агар Ўқотар ёлгизликдан азоблана бошлаган бўлса, Тоғ эчкиси билан яқин бўлиши айни муддао бўлади. Тоғ эчкисигина уни ҳам моддий. ҳам маънавий жиҳатдан қўллаб-қувватлашга крдир.\nКерак бўлса. унинг хавфсизлигини ҳам таъминлаб беради. Бироқ ўқотар буржи вакилининг енгил фикрлаши. ҳар бир масалага етарлича муносабат билдира олмаслиги тоғ эчкиси буржи вакилининг сабр косасини тўлдириши мумкин.\nҲар иккала бурж вакили ҳам ўзини ўз нуқтаи назаридан келиб чиқиб баҳолайди. Иккаласи ҳам яқин муносабатлардан ўз манфаатлари йўлида фойдаланишга уринади.\nТоғ эчкиси буржи вакили ўкртар буржи вакилини ўз эҳтиросларига кўмиб ташласа, ўкртар буржи вакили буни юксак ишонч дея бахрлайли ва бу ишончни оқлашга ҳаракат қилади.\nАфсуски, бу икки бурж вакили бир-бирларини ҳеч қачон тушуна билишмайли. Масалан, тоғ эчкиси буржи вакили ўзгаларни тушунишни ўга масъулиятли вазифа дея ҳисоблайди ва бундай масъулиятни зиммасига олишга шошилмайди.\nАна шунда ораларида келишмовчилик- лар юзага келади. Башарти ўқотар буржи вакилининг асаблари бўш бўлса-ю, бундай кескин вазиятлардан чи- қиб кетишни билмаса. билингки, у бир умр оилада тоғ эчкиси буржи вакилининг гўёки қулига айланади. Тоғ эчкиси буржи вакили уни бир умр уйда ўгиришга, рўзғор юмушлари билан машғул бўлишга мажбур этади.\nТоғ эчкиси — эркак ҳеч қачон аёл кршида таъзим қилмайди. Аксинча аёл киши ўзидан қўрқиб яшашини истайди. Шу ниятда доимо қўпол мумалада бўлади. Мабодо ўқотар буржи вакилининг феъли кенг бўлса борми. у хрлда икковлари ҳадеганда бир-бирларини руҳий азоблашдан нарига ўтишмайди. Фақат улардан кимнингдир тоқати тоқ бўлсагина бу азоблар барҳам топади. Яъни, бу икки бурж вакили бир-биридан воз кечади.\nИшда ўқотар буржи вакили раҳбар лавозимида бўлгани маъқул. Чунки у тажрибали ва ходимлар қалбига йўл топа олади. Фақат бир нарсани унутиб кўймаса бас. Тоғ эчкиси буржи вакилини тез-тез мақгаб, мукофотлаб турилмаса. бир кун келиб ишлашдан бош тортиши мукаррар.\nМолиявий ҳамкорлик икковлари учун ҳам омадли кечади.\nБу иттифоқ аксар хрлларда ваъдабозликлардан ибо- рат бўлади. Иккала бурж вакили ҳам ҳаддан ташқари кўп ваъда беришга одатланган. Қизиғи, бир-бирларига ваъда беришади-ю, икковлари ҳам бир-бирларига ишонишади.\nУлар орасида дўстона, ҳеч қандай мажбурият талаб этмайдиган муносабатларгина узоққа бориши мумкин.\nЎқотар ва қовға буржи бирга яшаганда улар жуда қисқа муддат ичида тадбиркор, сўзамол. қувноқ инсонга айланишади. Фақат крвға буржи вакилининг эҳтирос бобидаги совуқкрнлиги ўкртар буржи вакилининг иззат нафсига тегиши мумкин.\nУлар ўз манфаати учун ҳар қандай фирибни. айёрликларни амалга оширишга тайёр туришади. Шу билан бирга ўзлари билан бир қаторда ўзганинг манфаатларини ҳурматлай олишади. Лекин оилавий ҳаёт иккала бурж вакилига ҳам хуш келмайди.\nЭркинликни ёқтирадиган. ортиқча мажбуриятлардан крчадиган бу икки бурж вакили аввалида турмуш қуриб қўйишади-ю. бора-бора бирбирларидан совий бошлаганликларини ҳис этишади.\nИшда қовға буржи вакилига ортиқча вазифаларни юклайвермаган маъқул. Агар ўкртар буржи вакили раҳбар бўлса. шу нарсани алоҳида ҳисобга олиши шарт.\nКрвға буржи вакили раҳбар лавозимида бўлса, сира иккиланмасдан иш юритавергани маъқул. Ўқотар буржида туғилган ходим ута содда ва очиқ кўнгил соҳиби. Унга қандай вазифани топширманг. бажонидил адо этади.\nУлар бир оила бўлиб яшаганда. ўрталарида ёлғон, бир-бирларига нисбатан беҳурматлик пайдо бўлиш хав- фи бор. Ўқотар эса ёлғонларга тоқат қила олмайди.\nИкковлари ҳам ич-ичдан оилада хўжайин бўлишни хоҳлашади. Лекин бир-бирларига буни сездиришмайди.\nБалиқ буржи вакили ўқотар буржи вакили учун рўзғорнинг таянчидир. Шу сабабли оилани бутунлигича унинг қўлига топширишни истайди.\nЎкртар буржи вакили эса балиқ буржида туғилганлар учун омад калити. Яъни. балиқ буржида тугилганлар ўкртар буржи вакилининг фақат моддий жиҳатдан таъминланганлари билангина яқин муносабат юритишга уринишади.\nБу жуфтлик биргаликда ишдаги катта-катта муаммоларни ҳал этишга қодир. Аммо оиладаги арзимаган муаммо олдида улар ўзларини жуда ожиз ҳис этишади. Улар орасида дўстлик ҳам деярли мавжуд бўлмайди. Бу икки бурж вакили фақат рақиблар сифатида қолишади.\nУлар ўртасида ҳисоб-китобли никоҳ ҳам бўлиши эҳимолдан холи. Негаки, ҳатто сохта муҳаббат ҳам қурбонлар талаб қилишини улар яхши билишади.\nАгар ўкртар буржи вакили ҳақиқатан балиқ буржи вакили билан бир умр яшаб қолишни хоҳласа. унда ўзининг ёмон одатларидан воз кечиши, балиқ буржи вакилининг кучли ҳиссиётига ҳурмат билан ёндашиши лозим бўлади. Майли, балиқ буржи вакилининг кайфияти ўзгарувчан. Лекин на илож? Бахт фақат чидам эвазига асраб крлинади.\nИш масаласида иккала бурж вакилининг биргаликда фаолият юритиши осон кечмайди. Башарти раҳбарлик ўқотар буржи вакилининг зиммасида бўлса, у ҳолда балиқ буржида тугилган ходимга хадеганда буйруқ беравермагани, ўз хрлича ишлашга имкон яратиб бергани мақсадга мувофиқдир.\nШу ўринда эҳтиёткорликни ҳам унутмагани маъқул. Балиқ буржи вакили раҳбарлик курсисида ўтирса, томошани кўраверинг. Бундай раҳбарлар ўта қаттиққўл ва ўкртар буржи вакилини турли айблар билан ишдан ҳайдаш ҳаракатида бўлали.\nУларни фақат ягона мақсад йўлидаги фаолиятгина бирлаштира олади.\nМолиявий ҳамкорлик эса бу икки бурж вакилига кўз кўриб қулоқ эшитмаган муваффақиятларни тақлим этади.


Тошкент, Ўзбекистон (UzDaily.uz) -- Буюк Британиянинг Ўзбекистондаги Элчиси жаноб Кристофер Аллан Тошкентда Бёрнс кечасини ўтказди. Жорий йилнинг13 феврал куни Буюк Британиянинг Ўзбекистондаги Элчиси жаноб Кристофер Аллан шотландиянинг буюк шоири сер Роберт Бёрнснинг таваллуд кунига бағишланган тадбирни ўтказди. Ушбу кун “Бёрнс кечаси” деб номланиб, шотландиянинг асосий миллий байрамларидан бири деб ҳисобланади. Бёрнс кечаларида шоирнинг меъроси хотирланиб, асарлари ўқилади, анъанавий шотландия мусиқасига рақсга тушилиб, дастурхонга эса шотландиянинг хаггис ва кок-а-лики шўрваси каби миллий таомлари тортилади.\nЭлчи Аллан Бёрнснинг буюк мероси ҳақида сўз юритиб, унинг ижодига боғлиқ бўлган қизиқарли фактларни айтиб ўтди:\n“Роберт Бёрнс 1759 йилнинг 25 январ куни, яъни 260 йил олдин шу кунда таваллуд топган. У шотландиянинг миллий шоири деб ҳисобланади, ва шотландия диалектида ижод қилган энг машҳур шоирдир. Унинг ижоди севгидан тортиб, сиёсат ва фалсафагача турли мавзуларни қамраб олган. Бёрнс содда бир оиланинг фарзанди бўлгани, унинг шеърияти бутун дунё бўйлаб кўпчилик инсонлар учун мазмунли бўлганига сабабдир”.


Твиттер ўз сайтининг янги мобил версиясини эълон қилди\n27 январ 2021, Тошкент вақти: 05:46\nТвиттер микроблоглар хизмати ўз веб-сайтининг мобил телефонлар учун мўлжалланган янги интерфейсини эълон қилди.\nХизмат вакилларига кўра, янги мобил сайтнинг эскисига қараганда бир нечта қулайликлари бор.\nБиринчидан, унга оддий қўл телефони, яъни смартфон бўлмаган мобил телефони фойдаланувчилари ҳам бемалол кира олишади.\nИккинчидан, интернет тезлиги пастлиги ва мобил браузернинг эскилигига қарамасдан, янги сайт тез юкланади.\nТвиттер айни дамда дунёдаги энг машҳур микроблог хизмати бўлиб, ундан фаол фойдаланувчилар сони 200 миллионга яқин эканлиги айтилади.